**Ал-Фараби ат. Қазақ ұлттық университеті**

# Филология факультеті

**Қазақ әдебиеті кафедрасы**

**СИЛЛАБУС**

### Көркем әдебиеттің философиялық-эстетикалық принциптері

### пәні бойынша

### Мамандығы: Әдебиеттану - 6M021400 (магистратура)

2 курс, қазақ бөлімі, күзгі семестр, 3 кредит

 **Дәріс берушінің аты-жөні: ф. ғ. к., аға оқытушы Солтанаева Еркінгүл Молотқызы**

* **Телефон: 87077174260**
* **е-mail: esoltanaeava@ mail.ru**
* **Қазақ әдебиет кафедрасы, 325 кабинет**

**Cеминар сабағын берушінің аты-жөні: ф. ғ. к., аға оқытушы Солтанаева Еркінгүл Молотқызы**

**Телефон:**

* **е-mail:**
* **Қазақ әдебиет кафедрасы, 325 кабинет**

**Пререквизиттері** - 1.Әдебиеттануға кіріспе.

 2. Әдебиет теориясы

 **Постреквизиттіне** жататын пән:

1. Әдебиет поэтикасы
2. Жанрлар типологиясы

 **Пәннің негізгі мақсаты:**

* Әдебиет философиясын - гносеология, эстетика, этика, мәдениеттанумен байланысы тұрғысындағы әдебиеттану ретінде түсіндіру;
* Көркем шығарманың мәдени-антропологиялық генезисін таныту;
* Көркем шығармашылық, көркемдік сана табиғатына мән беру;
* Көркем шығарманы мәдениет феномені ретінде талдату;
* Көркем шығармадағы дүниетаным мәселесі;
* Тұлға концепциясын – бұл философиялық-адамгершілік құндылықтар жүйесінің негізі ретінде айқындау;
* Көркем мазмұн - әдебиеттегі басты тақырып, мәселелердің ара-жігін ашу;
* Көкркемдік сана, көркем түсініктің - ойдың алдында жүретіндігі, оны бейсаналы түрде түйсікпен сезетін қасиетін көрсету;
* Адамгершілік құндылықтар
* Әдеби шығарманы – жалпы адамзаттық құндылықтардың аксиологиясы ретінде қарастыру;
* Көркем туындынының гносеологиялық табиғатына назар аудару;

 **Пәнге қатысты меңгеруге тиіс:**

* Қазақ әдебиетінің даму тарихын эстетикалық категориялардың қозғалы ретінде түсіну;
* Ұлт әдебиетіндегі өмір мұратын, адам мен оның еңбегін айқындау;
* Әдебиеттегі басты тақырыптардың философиялық (бостандық, ел-жер тағдыры, адам өмірі мен еңбегі, махаббат т.т.) табиғатын білу;
* Көркем ойлаудағы бинарлық оппозицияның (романтизм-реализм, реализм-модернизм) философиялық-эстетикалық принциптерін көркем әдіс, көркем ағым, көркем бағыттар негізінде зерделеу;

**Пәнге қатысты білуге тиіс:**

Студенттер мамандықты меңгеру үшін қазіргі қазақ әдебиетіндегі көркем шығарманың болмысын, шығармашылық психологиясын, эстетикалық ерекшелігін, көркемдік бейнелеу құралдарын, амал – тәсәлдерін, жалпы әдеби процесті білуі шарт.

### Көркем әдебиеттің философиялық-эстетикалық принциптері

|  |  |  |  |
| --- | --- | --- | --- |
| **Апта** | **Тақырып атауы** | **Сағат** | **СӨЖ тақырыптары** |
|  | **Модуль 1** **Эстетика және әдебиет** |  |  |
| **1** | Гуманитарлық мәдениеттің бірегейлігі мен бүтіндігі | 1 | Гедонисттік қызметі басым көркем мәтінге қазақ әдебиетінен мысал келтіріңіз |
| Көркем әдебиеттің эстетикалық табиғаты | 2 |
| **2** | Эстетикалық болмыс, оның негізгі формалары  | 1 | Әсемдік категориясының қазақ әңгімелеріндегі көрінісін анықтаңыз  |
| Эстетикалық категориялар | 2 |
| **3** | Әсемдік категориясы және оның әдебиетте көрініс табуы | 1 | Асқақтық категориясының қазақ әңгімелеріндегі көрінісін анықтаңыз |
| Асқақтық категориясы және оның әдебиетте көрініс табуы | 2 |
| **4** | Трагедиялық категориясы және оның әдебиетте көрініс табуы | 1 | Трагедиялық категорияның қазақ әңгімелеріндегі көрінісін анықтаңыз |
| Комедиялық категория және оның әдебиетте көрініс табуы | 2 |
| **5** | Драмалық категория және оның әдебиетте көрініс табуы | 1 | Комедиялық категорияның қазақ әңгімелеріндегі көрінісін анықтаңыз |
| Сұрқиялық категориясы және оның әдебиетте көрініс табуы | 2 |
| **6** | Әдебиет-қоғамдық сананың формасы ретінде | 1 | Драмалық категорияның қазақ әңгімелеріндегі көрінісін анықтаңыз |
| Әдебиет- әлем жағдайын талдау ретінде | 2 |
| **7** | Адамның рухани болмысының әдебиеттегі көрінісі | 1 | Сұрқиялық категориясының қазақ әңгімелеріндегі көрінісін анықтаңыз  |
| Әдебиеттің ақпараттық және коммуникациялық қызметі | 2 |
| **8** | Көркем шығармашылық психологиясы | 1 | Кен Кизидің «Көкектің ұясының үстінен ұшу» шығармасына психологиялық талдау жасаңыз |
| Көркем қабылдауды зерттеудің мәселелері | 2 |
|  | **Модуль ІІ**Философия және әдебиет |  |  |
| **9** | Тұлға және көркем шығармашылық | 1 | О.Бөкеевтің «Атау керек» шығармасының философиялық мәнін жазыңыз |
| Мәдени дүниетаным типтері | 2 |
| **10** | Ойлау типтері | 1 | У.Шекспирдің «Гамлет» трагедиясын шығыстық және батыстық дүниетанымдық ойлау типтері бойынша талдау жасаңыз  |
| Көркем қабылдау типтері | 2 |
| **11** | Әдебиет – философияның бір формасы ретінде (Ұмтылғанның жазбаларынан бастап) | 1 | Т.Әбдіковтың «Парасат майданы» шығармасына гносеологиялық тұрғыдан талдау жасаңыз |
| Көркем мазмұн тереңдігі | 2 |
| **12** | Проза мәдениеттің тілі ретінде  | 1 | Абайдың «Қара сөздеріне» жалпыадамзаттық құндылықтардың аксеологиясы ретінде талдау жасаңыз. |
| Ғылыми ойлаудың мифологиялық компонеттері  | 2 |
|  | **Модуль ІІІ** |  | Ш.Құдайбердиевтің «Ұмтылғанның жазбалары» бойынша  |
| **13** | Әдеби әдіс – ақпаратты басқару типі  | 1 | А.С.Пушкиннің «Пиковая дама» шығармасына философиялық тұрғыдан талдау жасаңыз |
| Әдеби ағымдар диалектикасы | 2 |
| **14** | Нақты материалды танудың принциптері | 1 |  |
| Классикалық әдебиеттегі көркем әлемнің ішкі бірлігі | 2 |
| **15** | Бүтін талдаудың әдістемесі | 1 |  |
| Әдістеме философиялық бірлік ретінде | 2 |

**Студенттердің өздік жұмыстарына арналған әдебиет тізімі**

**Негізгі әдебиеттер**

 1. Ақшолақов Т. Көркем шығарманың эстетикалық табиғаты.

|  |
| --- |
|  2. Нұрғалиев Р. Сөз өнерінің эстетикасы. – Астана «Елорда», 2003.  3. Андреев А. Н. Философия литературы. Учебное пособие для студентов и магистрантов вузов. – Мн.: “Электронная книга БГУ”, 2003. |

 4. Бахтин М.М. Эстетика словесного искусства. М., 1986

 5. Есаулов И.А. Эстетический анализ литературного произведения. – Кемерово, 1991 – 90 с.

 6. Ингарден Р. Исследования по эстетике. М., 1982 – 572 с.

 7. Канетти Э. Превращение // Проблема человека в западной философии. – М., 1990. -195 с.

 8. Урнов Д.М. Пристрастия и принципы. – М.,1990. – 63 с.

 9. Шеллинг Ф. В. Философия искусства. – М., 1966. – 430 с.

 10. Эко У. Роль читателя. Исследования по семиотике текста. – Спб., 2005. -340с.

 11. Есембеков Т.Функций драматизма в художественном тексте. –Алматы, «Қазақ университеті», 2014г.

**2. Қосымша әдебиеттер**

 1. Выготский Л.С.Психология искусства. -М, 1979-85

 2. Нурланова К.Ш. Эстетика художественной культуры казахского народа. Алматы, 1987

 3. Қабдолов 3. Сөз өнері.-Алматы: Санат.-1992

 4. Қазақ әдебиетінің тарихы (3 том).-Алматы: Ғылым.-1967

 5. 40-50 және 60 жылдардағы қазақ әдебиеті.-А: Ғылым.-1998.

 6. Қирабаев С. Кеңес дәуіріндегі қазақ әдебиеті.А: Білім.-1998

 7. Дәдебаев Ж. Қазіргі қазақ әдебиеті.-А: Қазақ универиситеті. 2002

 8. Советтік Қазақстан жазушылары.-А: Жазушы.-1987

 9.Кенжебаев Б.Әдебиет белестері.-Алматы: Жазушы.-1986

 10.Қазақ әдебиетінің тарихы.- Алматы:ҚАЗақпарат.- 2005

1. **Электронды басылымдар мен интернет-сайттар**

**http: //lib.kaznu. kz/ default.asp**

**http://**[**www.infoliolib.l/info/**](http://www.infoliolib.l/info/)

**http://www.openj-gate.org** /

**http:/**[**www.rubricon.com**](http://www.rubricon.com/)– **РУБРИКОН**

**Қазақ Ұлттық университеті кітапханасындағы қажетті еңбектер:**

**1. 894.342(с)-1**

 **А32**

**Айтұлы, Н. Бөрітостаған: өлеңдер, толғаулар, поэмалар** / Несіпбек Айтұлы.- Алматы: ҚАЗақпарат, 2007.- 329, [6] б.

**2. 894.342(с)-1**

 **А32**

**Айтхожа, М. Тобылғы бүрлегенде: өлеңдер мен поэмалар** / Марфуға Айтхожа.- Алматы: Жазушы, 2008.- 286, [2] б.- (Қазіргі қазақ поэзиясы).

**3. 894.342(с)**

 **А94**

**Ахметов, З.А. Таңдамалы**/ Зәки Ахметұлы Ахметов.- Алматы: Ана тілі, 2008.- (Мерейтойлық әдебиеттер.).

**4. 894.342(с)-1**

 **А97**

**Ашықбаев, Е. Қобыландының қонысы: өлеңдер мен поэма** / Ертай Ашықбаев.- Алматы: Жазушы, 2008.- 157, [3] б.- (Көркем әдебиет. Поэзия).

**5. 894.342(с)-3**

 **Ә38**

**Әймен, И. Ақ шағалам: әңгіме-новеллалар аңыз әфсаналар** / Игілік Әймен.- Алматы: Жазушы, 2008.- 238, [2] б.- (Көркем әдебиет. Проза).

**6. 894.342(с)-3**

 **Ә54**

**Әлпейісов, Т. Көкшұбардың тұяғы: повестер мен әңгімелер** / Тұрсынғазы Әлпейісов.- Алматы: Жазушы, 2008.- 206, [2] б.- (Көркем әдебиет. Проза).

**7. 894.342(с)**

 **Ә 82**

**Әуезов, М.О. Шығармаларының елу томдық толық жинағы**/ Мұхтар Омарханұлы Әуезов; ҚР білім және ғылым м-гі, М. О. Әуезов атын. әдеб. және өнер ин-ты, "Әуезов үйі" ғылыми-мәдени орталығы.- Алматы: Жібек жолы, 2008.

**Білімді бақылау нысаны:**

● **Бақылау жұмыстары: семестрде 5 жұмыс**

**● СӨЖ: семестрде 5 жұмыс**

**● Қорытынды емтихан: емтихан сессиясы кезеңінде**

**Білімді бағалау критерийлері**

**● Бақылау жұмыстары, коллоквиумдар**

**● Жеке тапсырмалар (СӨЖ) 60 бал**

**● Емтихан қорытындысы 40 бал**

**Білімді бағалау көрсеткіші :**

|  |  |  |  |
| --- | --- | --- | --- |
| **Буквенный эквивалент оценки** | **Цифровой эквивалент оценки (GPA)** | **Баллы в %** | **Оценка по традиционной системе** |
| **A** | **4** | **95-100** | **"Өте жақсы"** |
| **A-** | **3,67** | **90-94** |
| **B+** | **3,33** | **85-89** | **"Жақсы"** |
| **B** | **3** | **80-84** |
| **B-** | **2,67** | **75-79** |
| **C+** | **2,33** | **70-74** | **"Қанағаттарлық"** |
| **C** | **2** | **65-69** |
| **C-** | **1,67** | **60-64** |
| **D+** | **1,33** | **55-59** |
| **D** | **1** | **50-54** |
| **F** | **-** | **0-49** | **"Неудовлетворительно"****(непроходная оценка)** |
| **I** | **-** | **-** |  **"Дисциплина не завершена"** |
| **W** | **-** | **-** |  **"Отказ от дисциплины"** |
| **AW** | **-** | **-** |  **"Отчислен с дисциплины"** |
| **AU** | **-** | **-** |  **"Дисциплина прослушана"** |
| **P/NP (Pass / No Pass)** | **-** |  **65-100/0-64** | **"Зачтено/ не зачтено"** |

**Студенттің жұмысын семестр ішінде бағалау кезінде мыналар ескеріледі:**

● сабаққа қатысуы;

● практикалық сабақтарға белсенді және жемісті қатысуы;

● негізгі және қосымша әдебиеттерді игеруі;

● СӨЖ орындауы;

● барлық тапсырмаларды уақтылы тапсыруы.

**СӨЖ-дің үш тапсырмасын уақтылы орындамағаны үшін AW қойылады.**

**Академиялық мінез-құлық және әдеп саясаты**

● Төзімді болыңыз, өзгенің пікірін сыйлаңыз. Қарсылығыңызды әдеппен жеткізе біліңіз. Плагиаттыққа және басқа да әділетсіз жұмыс тәсілдеріне жол берілмейді. СӨЖ, аралық бақылау және қорытынды емтихан кезінде айтып жіберуге және көшіруге, басқа студент үшін емтихан тапсыруға жол берілмейді. Курсқа қатысты кез келген ақпаратты бұрмалағаны, Интернетке рұқсатсыз кіргені, шпаргалка пайдаланғаны әшкереленген студент «F» деген қорытынды баға алады.

**Көмек:** Өздік жұмысты (СӨЖ) орындау, оны тапсыру және қорғау бойынша кеңес алу үшін, сондай-ақ өткен материалдар және оқылатын курс бойынша туындайтын барлық басқа да мәселелер бойынша қосымша ақпарат алу үшін оқытушыға оның офис-сағаты кезінде хабарласыңыз.

Кафедра мәжілісінде қаралды

2013 жылғы « » № хаттама

**● Кафедра меңгерушісі**

**● Дәріскер**

**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

# Филология факультеті

**Қазақ әдебиеті кафедрасы**

|  |  |
| --- | --- |
|   |  |

### ПӘННІҢ ОҚУ-ӘДІСТЕМЕЛІК КЕШЕНІ

### Қазақ әдебиеті мен фольклорының поэтикасы пәні бойынша

###  Мамандығы: Қазақ филологиясы - 050205

###  Оқу түрі: күндізгі

Барлығы 3 кредит

курс 4 семестр 7

лекция 15 сағат АБ саны 2

практикалық, семинар 30 сағат барлық аудиториялық 90 сағат

зертханалық сағат барлық аудиториядан тыс 90 сағат

СОӨЖ (аудиториялық) 45 сағат Жұмыс көлемі 180 сағат

СӨЖ 45 сағат

емтихан 7 семестр

**Алматы, 2014**

Жұмыс бағдарламасын құрастырған Е.М.Солтанаева ф.ғ.к., аға оқытушы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(құрастырушының аты-жөні, лауазымы, ғылыми атағы мен дәрежесі)

***\_Пәндердің типтік бағд. негізінде жасалды. Алматы, 2003.?***

(қандай құжаттың негізінде)

Қазақ әдебиеті кафедрасының мәжілісінде « 28 » 06. 2014 жылы қаралды және ұсынылды, № 4 мәжілісхат.

Кафедра меңгерушісі \_\_\_\_\_\_\_\_\_\_ аты-жөні профессор А.Темірболат

 (қолы)

Аға оқытушы ф.ғ. к. Е.М.Солтанаева

**Алғы сөз**

Ұлт тәуелсіздігі - қазақ халқының асыл арманы, ар-ожданы, намысы, ұяты.

Ата - бабаларымыз, елбасылыр мен қолбасылар, би-шешендер,ұлт зиялылары -Тәуелсіздікті аңсады. Ақыл парасатын, еңбегі мен ерік-жігерін Тәуелсіздік атты ұлы ұғыммен байланыстырды...

Тәуелсіздік-руханият ісіне де жарық-нұрын молынан түсірді.Ұлт мұратын,елдік туымызды әлемнің түкпір-түкпірі естіп- көріп,білді. Қазақ елі мен жерінің аты ұлт мақтаныштары-Абай, Жамбыл, Мұхтар; Қаныш,Сәбит, Ғабит есімдері арқылы ЮНЕСКО шеңберінде төрткүл дүниеге танылды. Алаштың қайраткер-қаламгерлері - Ш.Құдайбердиев, Ә.Бөкейханов, А.Байтұрсынов, М.Дулатов, М.Жұмабаев, Ж.Аймауытұлы т.б. есім - еңбектері халқыны қайта оралды.

Тәуелсіздік алған соңғы жылдары еркін сөз,кемкел ойға кең өріс ашылды. Ел басына күн туып, ер басына сын түскен алмағайып кезеңдегі елбасылар мен қолбасылар, хандар мен би-шешендер өмрі хақында өлең-жыр, әңгіме-хикаят, романдар өмірге келді.

ХХ ғасыр басына ұлт тәуелсіздігін аңсап, халықтың саяси – рухани азаттығы жолында ерен еңбек етіп, бірақ кейіннен қуғын сүргінге ұшырап, зобалаң-зұлматқа тап болған-Алаш ардақтылары, 1931-33 жылдардағы зұлымдық зардаптары, сайын сахараның атом сынағына айналуы, Арал, Балқаш тағдыры, Желтоқсан оқиғасы,т.т. қазақ көркем ойының, әдебиеттану мен сынның, жалпы руханият ісінің басты мұратына айналды.

Егемендік - ел еңсесін көтерді, ұлт мұратын айқындады. Қоғамдық саяси ахуал тұрақтап, руханият ісі ілгері дамыды.

Қоғам, өмір өзгерді. Уақыт талабы арта түсті. Ел -жерге, өмір –тұрмысқа көзқарас күшейді.Руханият ісіне, дәстүр сабақтастық сипатына жауапкершілік молая түсті.

Адам өмірі мен мұраты, еңбегі мен құқықтары алдыңғы кезекке шықты.

Қазақ әдебиеті, қазіргі кезеңі-әлеуметтік-қоғамдық мәселелерді, мәдени рухани жағдаяттарды, өмір-уақыт талаптарын кең көлемде көрсетіп келеді.

Асыл сөз-Әдебиет арқылы қоғам байлығы. Адам мен оның еңбегі, өмір-уаақытқа көзқарасы, елімізде кең өріс алған демократия, тәуелсіздік талаптары жан-жақты көрініс табуда.

Әдебиет-әсемдік әлемі ретінде: Адам өмірін, еңбегі мен тұрмысын кең көлемде қамтып, келелі келешекке үміт-сенімдерін арттырып келеді.

**Білімі мен шеберлігіне және дағдысына қойылатын талаптар**

Студенттер мамандықты меңгеру үшін қазіргі қазақ әдебиетіндегі көркем шығарманың құрылысын, шығармашылық психологиясын, эстетикалық ерекшелігін, көркемдік бейнелеу құралдарын, амал – тәсәлдерін, жалпы әдеби процесті білуі шарт.

**Курстың мақсаты:**

* Қазіргі қазақ әдебиетінің даму-бағыттарын айқындау;
* әдебиеттегі басты тақырып, мәселелердің ара-жігін ашу;
* әдебиет дамуындағы демократия тағылымын, тәуелсіздік талаптарын барынша бедерлі бейнелеген туындылар табиғатына мән беру;
* ұлттық сөздің қазіргі дамуындағы ізденіс-іркіліс сырларына, жанрлар жүйесіне, көркемдік құпия астарларына ден қою;
* қазіргі кезеңдегі қазақ әдебиетінің даму бағыт-арналары ақын-жазушылардың танымал туындылары негізінде кеңінен қарастырылып, ондағы тақырып, ізденіс, көркемдік арналарына, тіл-стиль сырларына назар аудару;
* сөз өнерінің барша құпия-сырларын кеше-бүгін байланысы арқылы көрсетіп, әдебиет дамуын, ондағы жаңа бағыт, соны леп-күнге, талант табиғатына, қолтаңба мәнеріне, көркемдік таным арналарына жіті, сергек үңілу...

**Курстың міндеті:**

* қазақ әдебиетінің бүгінгі даму-қозғалысын зерделеу;
* ұлт әдебиетіндегі өиір мұратын, адам мен оның еңбегін айқындау;
* еліміз тәуелсіздік алғалы бергі уақыт аралығындағы сөз өнері үлгілерін, ақын-жазушылырдың шығармашылық ерекшеліктерін көрсету;
* әдебиеттегі басты тақырыптар(демократия мен иәуелсіздік тағылымы, ел-жер тағдыры, адам өмірі мен еңбегі, алыс -жақын елдер байланысы, жастық махаббат ғаламаттарыт.т.)табиғатын ашу,
* қазіргі қазақ әдебетінің бағыт-арналарын, жаңа есім мен соны туындылар табиғатын, ондағы ізденіс, көркемдік және ой-сөз жүйелерін кең көлемде танып-талдау,байыпты зерделеу;
* ақын-жазушылар еңбектеріндегі ізденіс ізжерін, дәстүр мен жаңашылдықты, ұлттық-рухани мұраттарды, дерек-дәйек көздерін, елдік-ерлік сипаттарды, көркемдік өрнектерді, тілдік-стильдік құбылыстарды жан-жақты танып, талдау.

**Пән аралық байланыс**

Қазіргі қазақ әдебиеті ұлттық мұрат-дәстүрлерге бай болғандықтан:

* халық мұрасы мен мәдениет тарихымен;
* ұлт тарихы мен тіл, фәлсафа ғылымымен;
* алыс-жақын елдердің мәдени-рухани құндылықтарымен өте тығыз байланысты, әрі өзара мұраттас, үндес.

**Ұсынылып отырған пән 3 модульдан тұрады.**

**1. Қазіргі қазақ әдебиетіндегі поэзия жанры**

**2. Қазіргі қазақ әдебиетіндегі проза бағдары**

**3. Қазіргі қазақ драматургиясы мен әдебиеттану ғылымы**

**І Модуль. Тақырыбы:**

**№1 лекция.**

**Кіріспе. Әдебиет поэтикасының ғылым ретіндегі пәні мен міндеттері – 1 сағ.**

**1 апта**

1. «Әдебиет поэтикасы» ұғымының мазмұны
2. Әдебиет поэтикасының негізгі бөлімдері
3. Әдебиет поэтикасының міндеттері

Әдебиет поэтикасы өзінің шығу тегі жағынан сонау ежелгі замандарға кетеді. Ең алғаш рет ол өзінің теориялық негізін Аристотель еңбектерінен алған. Ежелгі грек философының түсінігінде поэтика – «поэтикалық өнер жайлы, оның жекелеген түрлері жайлы, көркем шығарма жақсы болуы үшін фабула қалай құрылуы керектігі жайлы, қанша бөліктен тұруы керектігі жайлы ғылым». Осыған сай поэтика эмбебап сипатқа ие болды. Алайда, қоғам дамуының өресіне сай жаңа пәндер пайда болды. Сондықтан да поэтика ұғымының аясы тарыла түсті.

Әдебиеттануда поэтика ұғымының аясында мына нәрселер түсіндіріледі:

1. Әдеби шығарманың құрылу тәсілдерін зерттейтін ғылым саласын;
2. Әдеби шығарма теориясын, көркем құралдар туралы ғылымды, көркем шығарма құрылысын, тілдік, композициялық, типтік құрылымын, әдеби тектер, жанрлар, оның түрлерін зерттейтін ғылым саласын;
3. Әдебиет болмысын, жанрларын, формасын, мазмұнын қарастыратын саланы;
4. мақсаты шығармашылықтың генезисін, поэтикалық шығармашылықтың эволюциясын, оның заңдылықтары, формасы мен мәнін қарастыратын «поэзия теориясын, поэтикалық шығармашылық туралы ғылымды» атайды;
5. эстетикалық құралдар жүйесін қарастыратын көркем әдеби шығармаларды құрылымы туралы ғылымды;
6. көркем шығармадағы көркемдеуіш құралдардың құрылымы туралы ғылымды;

Ғалымдардың пайымдауы бойынша поэтикада зерттеу нысаны болып көркем әдебиет табылады, ал сипаттау мен құбылыстарды талдау негізгі тәсілдер болып табылады.

Қазіргі филологиялық ғылымда мынадай түрлері бөліп қарастырылады.

1. **Жалпы поэтика,** ол көркем шығармада авторлық ойдың жүзеге асу амалдарын, поэтикалық тәсілдердің көркем қызметін қарастырады.
2. **Сипаттамалы (жеке) поэтика** ол көркем туындының жасалу жолдарын қарастырады, авторлық ойтүрткінің нақты бір шығармадағы жүзеге асуын қарастырады;
3. **Нормативті поэтика** бар тәсілдердің обьективті сипатын емес, олар туралы бағалауыштық сипатын қарастырады, яғни белгілі бір тәсілдердің қолданылуының заңдылықтарын қарастырады. Оның мақсаты көркем шығарманы дұрыс жазуға үйрету.
4. **Теориялық поэтика,** барлық жеке туындылардың жалпы ортақ әмбебап мазмұнын қарастырады. Оның мақсаты – әдеби құбылыстарды жалпылау, әдеби туындылардың
5. **Тарихи поэтика** поэтикалық тәсілдердің шығу тегін, генетикасын қарастыратын поэтиканың саласы.
6. Практикалық поэтика нақты бір әдеби шығарманың құрылу тәсілдерін қарастырады.

Поэтиканың негізгі міндеттері:

* Көркем шығарма құрылысын зерттеу;
* Көркем шығармада қолданатын поэтикалық тәсілдерді талдау;
* Шығарманың жазылу кезеңдерін, авторлық ойтүрткінің жүзеге асу жолдарын қарастыру;
* Әдеби шығарманының жазылуының принципреті мен заңдылықтарын анықтау;

Осылайша әдеби поэтика – маңызды ғылыми пән. Оның мақсаты көркем шығарма құрылысын, оның жазылу тәсілдері мен қолдану принциптерін қарастыру.

**№2 лекция.**

**Тақырыбы: Көркем шығарма және көркем мәтін – 1 сағ.**

**2 апта**

1. Көркем мәтін қазіргі кезеңдегі филологияның, семиотиканың, герменевтиканың зерттеу нысаны ретінде
2. «Көркем мәтін» мен «Көркем шығарма» ұғымдарының қатынасы;
3. Көркем мәтінді зерттеудің негізгі бағыттары
4. Көркем мәтін мазмұны мен пішіні

Бүгінгі ғылымда «мәтін» ұғымын талқылаудың түрлі жолдары бар. Мысалы, Д.Н.Лихачев өз еңбектерінде мәтіннің ең алдымен автордың шығармашылық ойының жүзеге асуына мән береді, яғни мәтіндегі ең маңыздысы автор тұлғасы. Ал О.Л.Каменская мәтінді вербалды коммуникация құралы ретінде қарастырады. А.А.Леонтьев аталмыш ұғымның функционалды аяқталғандығын атап көрсетеді. Р.И.Гальперин мәтінді «белгілі бір құрылымнан тұратын (атауы, бастамасы, дамуы, аяқталуы), түрлі лексикалық, грамматикалық, логикалық, стилистикалық байланысы бар, мақсатты, прагматикалық құралымды атайды.

М.М.Бахтин «мәтін деген – барлық гуманитарлық пәндердің (құдайы, философиялық ойдың) «алғашқы берілгендігі» деп атайды. Барлық ой мен пәндер осы мәтіннен туындайды. Мәтін жоқ жерде зерттеу нысаны да жоқ.

Н.Д.Зарубин мәтіннің коммуникациялық қызметін ерекше атап көрсетеді. Г.Я.Солганик мәтінді бірте-бірте жалғасқан, грамматикалық және мазмұндық байланысы бар грамматикалық бірліктер деп атайды.

В.П.Белянин мәтінді ақпарат сақтаудың жалғыз тәсілі деп есептеп, мәдениеттің өмір сүру формасы, индивидттің психикалық өмірінің көрінісі, белгілі бір тарихи ккезеңнің өнімі деп қарастырады.

Осылайша, мәтін – өзіндік байланысқан құрылымы бар, аяқталған, бүтін шығарма.

Мәтін М.М.Бахтиннің пікірінше бірнеше қасиеттерге ие. Ол:

1. Субьектінің болуы, яғни автордың болуы (айтушының, жазушының болуы)
2. Ойтүрткінің болуы (интенцияның болуы)
3. Диалогтік
4. Жалпы түсінікті, тілдік таңбалар жүйесінің болуы

Мәтінде тілдік құралдар коммуникативті мәнге ие. Олар «коммуникативті бағытталған, біріктірілген белгілі бір жүйе құрайды.

Көркем мәтін қазіргі кезеңдегі филологияның, семиотиканың, герменевтиканың зерттеу нысаны болып табылады. Ол оның күрделілігімен түсіндіріледі. Осылайша филологияда арнай мәтінді зерттейтін бағыт – мәтін лингвистикасы атты сала пайда болды.

Мәтінді зерттеуге мынадай жолдар ұсынылады:

1. **Лингоорталық (тіл мен мәтіннің қатынасы)**
2. **Мәтінорталық (әдеби коммуникацияның барлық қатысушыларымен қатысы жоқ, тек мәтін ғана)**
3. **Антропоорталық(«автор-мәтін-оқырман қатынасы)**
4. **Когнитивті («автор-мәтін-мәтіннен тыс әрекет»)**

**Семиотика –** мәтінді таңбалы жүйе ретінде қарастырады.

**Герменевтика** – мәтінде айтылған мағынаны түсіндіруді өзіне мақсат етіп қояды. Оның негізгі міндеті оқу, түсіну. Гадамердің айтуы бойынша «Жазба мәтіндер біздің алдымызға белгілі бір герменевтикалық міндеттерді қояды». Жазба бұл өзіңнен аластату(самоотчуждение).». Герменевтика бойынша мәтін кейде автор ойлағаннан да көп мазмұн сыйдырып тұруы мүмкін.

Әдебиеттануда зерттеудің нысаны – көркем мәтін. Оның негізгі ерекшеліктері:

1. Мәтін әлемінің функционалдығы, шарттылығы;
2. Синергетикалық күрделілігі;
3. Бүтіндігі;
4. Мәтін элементтерінің бірлігі мен өзарабайланыстылығы;
5. Поэтикалық сөздің рефлективтігі;
6. Имплицитті мазмұнының болуы;
7. Интертекстуалдығы.

Мәтінді зерттеуде **мәтін, дискурс, шығарма** ұғымдарының ара жігін ажырата білу керек. Мәтін бұл тілде бар нәрсе. Ол көркем шығарманың бір компоненті. Ал дискурс – бұл сөйлеуде жүзеге асатын мәтін.

**№3 лекция.**

**Тақырыбы: Көркем мәтінді зерттеудің жалпы филологиялық бағыттары – 1 сағ.**

**3 апта**

Әдебиеттану, өнер семиотикасы, аударматану, лингвистика салалары мәтінді өз зерттеуі нысанына алды. ХХ ғасырда Батыс Еуропа әдебиеттануында «сәулелену теориясының» идеясы бойынша көркем мәтін әлеуметтік өмірдің көшірмесі, ал автор әдеби регистратор.

ХХ ғасырдың 80-жылдары Калифорния университетінің ғалымдары С.Грейнблат, Ф.Джеймсон маркстік әдебиеттану сабақтарын өдерінше дамытты. Олар өз бағыттарын жаңа тарихилық деп атаған, бір айырмашылығы мұнда «таптық тартысқа» социализмдегідей жетекші мән берілмеді. Аталмыш бағыттың әлеуметтік идеяларын жалғастырушылар бүгін де бар. Олар белгілі бір әлеуметтік топнемесе бірлестіктердің өмірін ғана бейнелейтін көркем мәтіндер (қылмыстық хроника, феминистер әдебиеті) және қоғамдық өмірді бірер әлеуметтік топ өкілдерінің (қылмыскерлер, нашақорлар, кезбелер) көзімен бағалайтын туындылар бар.

Әдебиеттануда өзіндік орны бар мәдени-психологиялық бағыттардың басқалардан басты ерекшелігі - жазушының шығармашылық, әлеуметтік тәжірибесінен гөрі оның жеке басының қасиеттеріне көбірек назар аударатындығында жатыр. Қаламгердің мінез-құлқы, өмірлік тәжірибесі, білім-білігі, мәдени дәстүрге қатысы, қоршаған әдеби-мәдени дәстүрге қатысы, қоршаған әдеби-мәдени ортасының ахуалы да мәтінде өзінше көрініс табады.

Мәдени-психологиялық бағыттың өнімді ғылыми тармақтарының бірі – мәтінді «оқырман көзімен» таразылайтын әдеби герменевтика. Герменевтикалық көзқарас Германияда «рецептивті эстетика» деген атаумен кең танылды. Оның басында В.Изер, Г.Яус секілді танымал ғалымдар болды.

Көркем мәтінді әдебиеттану тұрғысынан зерттеудің үшінші бағытын шартты түрде «формализм» деп атау қалыптасқан. ХХ ғасырдың басында мысы басым болып тұрған әлеуметтік және прагматикалық көзқарастарға бастапқыда наразы болған біраз Ресей ғалымдары (Тынянов, Шкловский, Якобсон т.б.) көркем мәтіндегі форманы мазмұннан жоғары қойды. Олардың зерттеулерінде поэтикалық тіл, өлшем, ырғаққа ерекше мән беріліп, бұдан басқа да көркемдік амал-құралдардың мағына тудыру қабілетін, сөздің астарлы мағыналарын іздеу негізгі мақсат болған. Бұл бағыттың идеялары 1950 жылдары АҚШ ғалымдары К.Брукс, А.Тейт, Д.Рэнсом еңбектерінде жаңаша қолдау тапты. Олар ғасыр басында «Прага үйірмесінің» идеяларына сүйеніп, әдеби шығарманы талдаудың өзіндік әдісін «Close reding» ойлап тапты, қазақша аударғанда «бүге-шігесіне дейін талдау» деген мағынаны береді.

Олар көркем мәтінді талдауды біршама демократияландырып, студенттер аудиториясында мәтінді антропологиялық, функционалдық, герменевтикалық тұрғыдан жан-жақты қарастырды.

Әдеби туындыны семиотикалық тұрғыдан зерделеудің басты мақсаты – көркем мазмұнды, оған өнер сипатын дарытатын арнаулы көркем белгілер мен кодтарды (әлеуметтік, пәлсапалық, эстетикалық т.б.) анықтау. Лингвистикалық белгілердің (фонема, морфема, лексика, стилема) тұрақты мәтіндік структуралары бар екені мәлім, ал әдеби шығармадағы эстетикалық көркемждік мәні бар белгілерді тап басып анықтау оңай емес, себебі олар әрбір нақты мәтінде өзінше көрінеді, сол белгі келесі мәтінде басқа мағына беруі де әбден мүмкін. Семиотиктер мен лингвистер арасында көркем мәтінді талдап, бағалауда өзара келіспеушіліктер де бар. Мысалы, тілтанушылар болса, мәтін – жабық құрылым, оның құрамында бар нәрсені бар, ал жоқ нәрсені жоқ деп айту керек дейді. Ал семиотиктер мәтінді ашық жүйе, мәтін тек монолог пен диалогтан тұрмайды, оған оқырман араласқан кезде ғана оның мағынасы толық ашылады деп санайды.

Өнер туындыларындағы жасырын семиотикалық кодтар мен құпияларды іздестірген бағыттардың бірі – структурализм. 1920 жылы В.Я.Пропп қиял-ғажайып ертегілердің морфологиясы туралы еңбегін жариялады. (кейіпкерлер выпулый кейіпкерлер деп бөлуін жазу, айтып беру)

Мәтін лингвистикасы деген бағыт мәтінді өте ұзын, ұзақ сөйлем деп қарастырады. Бірақ бұл теорияны мықты лингвистер қолдамай отыр.

**№4 лекция.**

**Тақырыбы: Көркем мәтіндегі «автор» ұғымының мәні– 1 сағ.**

**4 апта**

Тарихи тұрғыдан алғанда, ұлттық өнердегі кез келген жанр біржола жоғалып кетпейді, тарихи объективті жағдайға байланысты белгілі бір кезеңде әдеби процесте «кейін шегінуі» мүмкін. Бұрын болған кейбір жанр жаңа уақыт талабына қайта сай келсе, «жанрлық жад» қайта оянып, соның негізінде әлгі жанр түрленіп әдеби процесте алдыңғы қатарға шығады.

Тәуелсіздік кезеңіндегі қазақ поэзиясының поэтикалық үрдісінің жаңаруын бір кездері жаңа көпжанрлық бірліктің қалыптасуына себепші болған әртүрлі жанрлық парадигмалардың (фольклорлық, әдеби, өзге мәдениеттің) өзгерістері мен өзара ықпалдасуын осы кезең өлеңтануының жетістігі деп білеміз. Қазіргі кезеңдегі жанрлық – поэтикалық үрдісті зерттеу мақсатында, *жанр – мәтіннің барлық деңгейлерін әлемнің бір көрінісіне біріктіретін, шығарманың нақты тарихи түрі* деген жанр тұжырымдамасын ұсынамыз.

Постмодернизмнің үндесу мәдениеті жанрлық ғұрыптардың біркелкіленуіне әкеліп, ұлттық-генетикалық және «кірме» жанрлардың типологиялық біртектілігін анықтайды. Өзімізге бұрыннан белгілі балладалар, поэмалар, толғаулар, сонеттер, эллегиялар, одалар сияқты жанрлармен қатар, бұдан сирегірек кездесетін жанрлар мен жанр тұлғалары (сонымен қатар, эпитафия, мадригал, эпиграмма, идиллия, дифрамб, рондо, секстина, сега, рубаят, хокку, спич, памфлет, гимн, реквием, күнделік, дәптер және т.б.) сияқты жанрлардың тілдік көркемдіктерінің өзгеріске ұшырау барысы оның пішіндік қалпын да түрлендіруге саяды.

Әдетте, элегия субьектісінің эмоционалдық күш-қуаты көбіне-көп біржақты болады. Бірақ, тәуелсіздік жылдар поэзиясының элегиялық эксперименттері бір сәтте бірнеше түрлі сезімді бастан кешіруге қабілетті объектінің күрделенген сана-сезімін көрсетеді. Мәтіннен тыс шынайылыққа және мәтінішілік кеңістікті құруға жанр тақырыбы ықпалдасады. Өлең атауынан айрылған «элегия» түсінігі мәтінді ұғынудың жолын табуға мүмкіндік береді. Сондықтан да біз элегия жанрындағы осындай өзгешелікті талдай отырып, ол туралы өз түсінігімізді келтіргенді жөн көрдік. *Элегия деп мәңгілік болмысының жеке тіршілік ету мазмұнына сәйкес идеяны ұстанатын және оны жанр түзілудің барлық деңгейлерінде іске асыратын әлем көрінісі бар лирика жанрын атауды ұсынамыз.*

Әрине, бұл жылдардағы поэзияның жанрлық-түрлілік сипаты кішігірім өзгеріске түскендігін мойындауымыз керек. Ақындарымыздың қай-қайсысы (М. Шаханов, Т. Әбдікәкімов, С. Нұржан, Е. Раушанов, Н. Мәукенұлы, Ә. Қайран, Ж. Әскербекқызы, Д. Берікқажыұлы, Б. Бабажанұлы т.б.) болмасын дәстүрлі өлеңдік үлгілерді түрлендіруде жаңа үрдісті ұстануға талпыныстар жасады. Мәселен, жоғарыда аталған жанрларға қоса, болашақта ішкі жанрлық өзгеріске түсуі мүмкін жанр тудырушы өлеңдер көрініс бере бастады. Оны осы жылдар ақындарының жаңалыққа, жаңа форма іздеуге деген талпыныстарынан көруге болады. Тіпті, кейде бір ақынның тек бір жинағынан жаңа түрлік сипаттың бірнешеуін табамыз.

Қазіргі замандық жанрлық түзілістерді талдаудың арқасында, әлемнің жанрлық моделін қалпына келтіру үрдісінің барысында жанрдың барлық сыңарлары әртүрлі ауқымдағы өзгерістерге ұшырап жататыны белгілі болды. Әрбір жанрдың әлем көрінісі жанрдың кеңістіктік-уақыттық әлем түзуші сыңары арқылы берілетіндіктен, олардың ішіндегі өзгерістерге ең тұрақтысы кеңістіктік-уақыттық категория болып табылады.

**№5 лекция.**

**Тақырыбы: Көркем шығарма құрылысы– 1 сағ.**

 **5 апта**

1) Сюжет және фабула ұғымы. Сюжет қызметі

2) Шығарма композицися

3) Көркем шығарма құрылымының негізгі заңдылықтары

Көркем шығарма бір бүтін тұтастыққа келеді. Ол белгілі бір құрылымды қажет етеді. Жазушы көркем шығармада оқиғаны және басқа да етек жайған нәрсені бір жүйемен суреттейді. Сюжеттің және фабула мен компазицияның маңыздылығы да осында.

**Сюжет** (фр.sujet) – көркем шығармада бейнеленген кейіпкердің мінезі мен өмірін көрсететін, ерекшелігі мен іс-әрекетін бейнелейтін оқиғалардың тізбегі.

В.Е.Хамизевтің көрсетуі бойынша көптеген құрылымнан тұратын қызмет атқарады. Олардың негізі болып:

1) Адамзаттың өзінің айналасындағы адамдармен байланысы;

2) Жазушының дүниетанымы, оның шындыққа көзқарасы;

3) Өмірлік қарама-қайшылық пен конфликтінің жаңғыруы;

4) Кейіпкердің әрекеті мен оның қимылына түрткі боларлықтай мінезі мен ерекшелігін ашып көрсету.

 Сюжеттің негізі – өмірлік тартыс, конфликт, кейіпкердің қарым-қатынасындағы қақтығыс. Оған ішкі қағидалардың да әсері болуы мүмкін.

 Дәл осы түсінік фабуламен де байланысты (лат.fabula – аңыз, әңгіме, ертегі, мысал) – көркем шығармада суреттелген оқиғаны рет-ретімен жүйелеу.

 Сюжет пен фабула бір-біріне сәйкес келсе, баяндауы мен құрылымы жағынан өзгеше.

 Сюжеттің біркелкі белгісі шығарманың басы, оқиғаның басталуы, оқиғаның дамуы, шешімі (шарықтау шегі).

 Композицияның басты қағидалары: тұтастық заңы, кереғарлық заңы(қарама-қайшылық), жаңалық заңы, бағынушылық заңы, өміршеңдік заңы, әсер ету заңы болып табылады.

**№6 лекция.**

**Тақырыбы: Эпикалық шығармалардың құрылымы– 1 сағ.**

 **6 апта**

1. «Эпос» түсінігінің мазмұны.
2. Эпикалық шығармалардың мазмұны мен құрылымы.
3. Эпикалық шығармалардың әдебиеттегі көрінісі.

**Эпос** (грек. epos – сөз, баяндау, әңгіме, өлең) – 1) әдебиеттің бір саласы. Құрамына аңыз, ертегі, әңгіме, новелла, повесть, роман, эпик. поэма, эпопея жанрлары, сондай-ақ көркем очерктер кіреді.

Эпостың басты ерекшелігі – өзі әңгімелеп отырған өмір құбылыстарын кең көлемде, эпик. тұрғыдан қамтып, кейіпкер образын, көркем әдебиеттің алуан түрлі әдістерін мейлінше мол қамту арқылы суреттеу. Көбінесе шығарма жазылудан әлдеқашан бұрын болған оқиға туралы жазылатындықтан, Эпоста баяндау тәсілі басым болып келеді.

Эпостық шығармада суреттелетін оқиға оған тікелей куәгер болған адамның атынан баяндалады. Мұндай шығармалардың ерекшелігі оған бірігетін жанрлардың ішкі өзгешеліктерінен айқын көрінеді. Эпостық шығармалар халық ауыз әдебиетінен бастау алады. Ең көне Эпостық жанр – ертегі, ол барлық халықтың ауыз әдебиетінде бар. Ертегіде оқиға үнемі ертекшінің атымен баяндалады.

Онда адамдардың күнделікті тұрмыс-тіршілігі, қиялдан туған түрлі ғажайып оқиғалар, адамдар мен жануарлар арасындағы жайттар, белгілі бір ертегілік кейіпкердің бастан кешкен қызғылықты оқиғалары сөз болады. Эпостық жанрдың ендігі бір түрі – аңыз әңгімелерде нақтылық, тарихилық сипат басым. Шығарманы сипаттау үшін оның мазмұнының жанрлық ерекшеліктері маңызды.

Көне әдебиеттің жанрлық жүйесі күрделілігімен және көп тармақтылығымен ерекшеленеді. Жаңа заман әдебиетімен салыстырып қарар болсақ, тұрақтылығымен сипатталады. Кешірек, қоғамның дамуы, өзінің жанрларымен бірге әдебиеттің де дамуы жылдамырақ бола бастады. Әдеби бағыттың туындауымен бірге жанр жүйесі белсенді түрде теориялық мағына мен негіздеме берудің нысанасына айналды. Көркем шығармалардағы тарих пен қазіргі заман олардың тақырыбы саласына жатады. Шығарманың компазициялық мотивациясын оның жанрлық ерекшелігіне жатқызуға болмайды.

Эпикалық шығармалар көлеміне қарай әртүрлі болуы мүмкін. Жаңа әдебиеттануда эпикалық шығармалар:

* эпопея
* поэма
* роман болып өнімді жазылуына қарай дамып келеді.

**№6 лекция.**

**Тақырыбы: Драманың ерекшелігі - 1 сағ.**

 **7 апта**

1. Драманың әдебиеттің тегі ретіндегі ерекшелігі.
2. Драмадағы сөз бен сөйлеу.
3. Драмалық жанрдың типологиясы.

**Драма** – ([гр.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) dramo — әрекет) әдебиеттің эпос, лирика сынды үш тегінің бірі (Әдебиеттің тегі мен түрі). Драмада оқиға тартыс, не тартыстар желісіне жинақталып, кейіпкерлер әрекеті арқылы дамиды. Драмалық шығарма театрға арналып жазылады да, сахнада нағыз көркемдік қуатына ие болады. Драма бастапқы кезде хор, диалог, би, айтыс, пантомимомен аралас болып, синтетикалық өнер саласы ретінде дамыған. Кейін драма сөз өнерінің жеке тегі ретінде дараланды. Оның:

* трагедия, – моралите,
* драма, – мелодрама
* комедия, – фарс
* мистерия, – водевиль
* миракль, – трагикомедия т.б. жанрлары қалыптасты.

Драма – көркем шындықты ерекше тәсілдерімен шиеленіскен тартыстар желісіне жинақтап, оқиғаға қатысатын кейіпкерлер сөзі мен іс-қимылы арқылы көрсететін сөз өнерінің күрделі тегі. Драмалық шығармаларда баяндау болмайды. Оқиға, яғни тартыс желісі репликалар (кейіпкер сөзі) арқылы дамиды. Автор кейіпкерлердің қимыл-қозғалысын білдіретін түсініктемелерді жақша ішіне бөлек жазып отырады. Оларды авторлық ремарка не ремарка деп атайды. Оқиғаның негізгі даму арнасы болып табылатын кейіпкерлер сөзі, яғни репликалар, көбінесе, диалог, кейде монолог түрінде болады. Қалай болғанда да репликалар шымыр, ондағы кейіпкер мүддесі мен құштарлығы, аласұрған сезім әлемі көрермендерді еліктіретіндей деңгейде құрылуы қажет. Олар өлең түрінде де, қара сөз түрінде де бола береді.

Драмалық шығармалардың құрылымы ондағы оқиға мен тартыстардың даму қарқынына және ауқымына байланысты көріністерге, актілерге, бөлімдерге бөлінеді. Ал композициялық тұрғыдан Драмада оқиғаның (тартыстың) басталуы, шиеленісуі, шарықтау шегі, шешімін табуы болады. Кейбір шығармалар мұндай классик. үлгіден өзгеше, яғни бірден тартыстың шиеленіскен тұсынан басталуы мүмкін. Ежелгі грек трагедияларында сахналық шығармалардағы тартыс аяқталып, өз шешімін тапқан соң, міндетті түрде бас кейіпкердің азапты күйі көрсетілген. Мұны катарсис, яғни күйіне отырып күнәсінен арылу деп атаған.

 ***Перипетия*** (грек. Peripeteia – күтпеген үзіліс) – оқиғаның дамуына қарай кейіпкердің өміріндегі күтпеген бұралаң жағдай.

***Конфликт*** (лат. Conflictus – қақтығыс) – қақтығысу, екі қарама-қарсы жақтың қарсылығы. Қазіргі заманғы драмаларда, әсіресе, қазақ драмаларында осы үрдіс қолданылып жүр.

**№7 лекция.**

**Тақырыбы: Көркем шығарма құрылысы– 1 сағ.**

 **5 апта**

 **Қазіргі қазақ поэзиясындағы көркемдік тәсілдер мен бейнелеу құралдарының қолданылуындағы ерекшеліктер олардың барлығына ортақ сипат – барынша күрделі интеллектуалдық поэзияға тән көпқырлылықпен өлшенеді. Қазіргі қазақ өлеңдеріндегі көркемдік құралдар бір-бірімен тығыз араласуымен және бір мақсатқа тұтас қызмет ету сипатымен ерекшеленеді. Тіпті күрделі формада құрылған көркемдік түрлер араласып келіп, әдеби тілдің соны үлгісін жасауға тырысады. Тәуелсіздік жылдар поэзиясына тән құбылыс – ақындарымыздың абстрактылы ұғымдарды өлеңге айналдырып, оның рухани мән-мағынасын ашуға тырысуында. Адамзаттың ойлау жүйесін мифтік және поэтикалық деп екіге жіктей қарайтын тұжырымдарға назар аударсақ, мифтік ойлау кезеңінде метафора тура мағынасында қабылданса, поэтикалық ойлау жүйесінде ол ауыспалы, бейнелі түрде қолданылды. Мифтік ойлау жүйесінен бастау алған таным – көркемдік-бейнелілік сипатқа қазық болып, эстетикалық мәнге ие поэзиялық туындыларда поэтикалық метафораларға, автометафораларға айналды. Тек сырттай сипаттау ғана емес, ішкі дүниеге үңілу, оны нақтылай көз алдыңа әкелу арқылы түйсікке әсер ету – көркем шығармадағы, оның ішінде қазіргі лирикадағы метафоралық тәсілдердің басты міндеті болып табылады.**

Бүгінгі поэзияның көркемдік құралдары, бейнелеу тәсілдері, стильдік бедерлері адам жанының небір қалтарыстарын шебер суреттеуге мүмкіндік беретініне Иран-Ғайып, Е.Раушанов, М.Ақдәулет, С.Нұржан, Т.Әбдікәкімов, Г.Салықбай т.б. ақындар өлеңдері дәлел. Адамның жан жалғыздығын танытып-сездіруде психологизм түрлерін шебер қолдану тәсілін Ф. Оңғарсынова өлеңдерінен көптеп ұшыратамыз. Ақынның қай өлеңінде болмасын, өзінің бейнесі, ойы, сезімі арқылы ұлттық мінез бен болмыс танылады. Қарапайым жолдарға мол сыр ұялатып, оқырманын ғажайып сезім әлеміне жетелей жөнелетін Ф. Оңғарсынова өлеңдеріндегі ұлттық бояу, ұлттық мінез өзіміз талдау нысанына алған туындыларындағы адамның ішкі әлеміне үңілгенде барынша айқындала түседі.

Тәуелсіздік кезеңіндегі қазақ поэзиясының поэтикалық тұлғасын жасайтын әдеби көркемдіктердің тұтастығы ақындарымыздың өзіндік сөз қолдану, түрлендіру, құбылту, ауыстырудағы жетістіктерімен ерекшеленетінін айту керек. Олар поэтикалық тіліміздің бай қорын, тілдік мүмкіндігіміздің терең құбылысын жасап отыр. Бір өлеңнің бойында қолданатын бірнеше көркемдіктің тұтастығы өлеңнің баяндаушылық немесе қарапайым ауызекі қолданыстағы бос сөздерден айырып, суреттілікке, образдылыққа, терең мағынаға мән беруге итермелейді. Демек, тәуелсіздік кезеңіндегі шығармалар осы кезеңнің тарихи-әлеуметтік мазмұнының көрінісі ғана емес, әдеби-тілдік қазынамызды байытушы қор қызметін де қатар атқарады. Ой еркіндігінің жаңа ой, сөз тудырудағы мүмкіндігі мол.

**Қазіргі қазақ поэзиясындағы көркемдік тәсілдер мен көріктеу құралдарын қолдану ерекшелігі ашылып, олардың барлығына тән сипат – барынша күрделі интеллектуалдық поэзияға тән көпқырлылықпен өлшенетіні дәлелденді. Қазіргі қазақ өлеңдеріндегі көркемдік жүйенің бір шығармада бірнешеуінің қабаттаса араласып, бір негізге қарай жымдасып орналасуы сипатталады. Тіпті күрделі формада құрылған көркемдік түрлері араласып келіп әдеби тілдің соны үлгісін жасайтыны байқалады. Тәуелсіздік жылдар поэзиясына тән нәрсе – ақындарымыздың абстрактылы ұғымдарды өлеңге айналдырып, мән-мағынасын тереңнен іздеуі.**

Мәселен, аталмыш тәсілге тән өрнектерді тиімді пайдалана білетін ақындарымыздың бірі –М.Райымбекұлы, Т.Әбдікәкімов, Е. Раушановтың, Г. Салықбайдың, Н. Мәукенұлының т.б.

**№7 лекция.**

**Тақырыбы: Көркем шығарма құрылысы– 1 сағ.**

 **5 апта**

**Тақырыбы: Өлең мен қарасөз немесе қарасөзбен жазылған өлең – 1 сағ.**

 **6 апта**

**«Өлең мен қарасөз немесе қарасөзбен жазылған өлең»** мәселесін М.Жұмабаев, Т. Әбдікәкімов, Е. Раушанов шығармалары негізінде. Поэзияның прозалық сипаты мен қарасөзбен жазылған өлең мәселесі. А.Байтұрсыновтың пікіріне сүйенсек, «Күн көріс ісіне және көңіл көтеріс ісіне» құрылған сөздер дей отырып, алдыңғысын «қара сөзге» екіншісін «өлеңге» жатқызады. Бұдан шығатын қорытынды өлеңге қойылатын сөз ажары, айшығы, мағыналылығы сияқты талаптары ескеріліп отырса, қара сөзге тиесілі салқынқандылық, жүйелі баяндау, оқиғаның мән-жайын дәріптеу т.с.с басты сипаттары, айырмашылықтары болатынын мойындаймыз.

Поэзия мен прозаны тоғыстыру поэзияның жойылуына әкеп соқтырмауы.

бұл жөнінде зерттеуші А. Әбіловтың қазақ прозасының майталман жазушыларының (Ж.Аймауытов, М. Әуезов, Ғ. Мүсірепов, З. Қабдолов) шығармалары.

Ж. Аймауытовтың «Күнікейдің жазығы» повесіндегі алғашқы сөйлемдерге ой жүгіртсек, осы ойымызға тірек болар тіркестерді қиналмай табамыз. Бұл тұста ырғақтың жиілеуі ұйқасқа әкеледі де поэзияға тән өрнектер бой көрсетеді. Шығарма үзіндісін тармаққа айналдырғанда кәдімгі қазақ өлеңінің табиғаты көз алдыңызға келіп, прозалық үлгі поэзиялық үлгіге көшкеніне куә боласыз. Осы жерден екінші бір мәселе туындайды. Ол қарасөзбен жазылған өлең мәселесі. Қарасөзбен жазылған өлең – прозалық пішіндегі лирикалық туынды. Оған тән белгілер: көлемнің қысқалығы, жоғары эмоция, сюжетсіз құрылым, субъективті әсер мен күйзелістің білдірілуі; бірақ ырғақ, өлшем, ұйқас жоқ. Сондықтан қарасөзбен жазылған өлеңді поэзия мен проза аралығындағы метрикалық белгілері бар ырғақты прозамен және еркін өлеңмен шатастыруға болмайды. Қарасөзбен жазылған өлең түрі еуропалық поэзияда романтизм дәуірінде проза түріндегі діни лирикада библиялық дәстүрді тірек ете отырып дамыды, ал француз поэзиясында басқа тілдегі өлеңдерді аударудағы тәсіл болды. Қарасөзбен жазылған өлеңнің алғашқы үлгісі деп А. Бертранның «Гаспар из тьмы» еңбегі болса, «Қарасөзбен жазылған өлең» термині Ш.Бодлердің «Цветы зла» кітабында қолданылды.

Ұлттық ақынымыз Мағжан Жұмабаев та өзінің шығармашылық тәжірибесінде бұл тарапта қалам тартқан. Ақынның «Балапан қанат қақты», «Домбыра» сияқты үлгілеріне қоса қазіргі ақындарымыз Т. Әбдікәкімов, Е.Раушановтардың қарасөзбен жазылған өлеңдерінің сыршыл сазы, терең лирикалық-психологиялық иірімдері, әсем үйлескен бейнелі тіркестерін айтуға болады.

Қазіргі модерндік әдебиетке тән кейіпкердің атын атамау арқылы оған жалпылық сипат дарытылып, типтік қалыпта көрсетілген. Сана ағымы арқылы бейнеленген ішкі әлем қалпы реалистік баяндаудан гөрі субъектінің қабылдауы бағытында ашылған. Модерндік, постмодерндік ағым белгілеріне жақын келетін бұл өлең мазмұнында Табиғат-Адам қарым-қатынасы Дария мен Ол арасында көрсетіледі. «Ол Дариясына оралды. Өзінің Дариясына... Көп заман өтіпті-ау...Бұл жолы жанында қонақтары бар еді»

**№7 лекция.**

**Тақырыбы: Тәуелсіздік тұсындағы қазақ поэзиясының құрылымдық ерекшеліктері, өлеңдік өлшем – 1 сағ.**

 **7 апта**

Қазіргі қазақ поэзиясында өлең ырғағының дәстүрлі өлшемдер негізінде дами отырып, бұрынғыдан ары күрделене, дауыс толқынының (интонацияның) икемдігі арта түскенін байқауға болады. Қазақ өлеңінде, негізінен, екі, үш буынды өлең (бұрыннан бар десек те) өте сирек кездесетін жағдай еді. Әсіресе, тармақтың соңғы бунағының бес буынды болып келуі некен-саяқ ұшырасатын. Оған Абай поэзиясында соңғы бунағы бес буыннан тұратын бірде-бір өлең жоқтығы да дәлел бола алады. Аталмыш сипат – қазақ поэзиясында салыстырмалы түрде кейінірек пайда болған құбылыс. Оның өзінде сирек кездеседі. Кездескен жағдайда, көбіне көп кестесі 10 буын + 10 буын болып келетін өлең өрнегіне тән белгі боп саналады. Аталмыш өлшемнің қазақ поэзиясында өз алдына бөлек арнаулы өлшем ретінде орнығуын академик З. Қабдолов ақын Қ. Аманжолов шығармашылығымен салыстыра қарастырған. Бұл өлшеммен қазір әркімдер жазып жүргенін тілге тиек етеді. Бұл ақындардың тақырыптық арқауына айналған адам жанының, рухани болмысының сипатын танытуға жұмсайды. Әрине, осы топтың Е. Раушанов, М. Шаханов, Ф. Оңғарсынова, Иран-Ғайып, С. Нұржан және Т.Әбдікәкімов, С. Ақсұңқарұлы сынды өкілдерінің өлеңдері қазақ поэзиясын көпшілікке толығырақ танытуға мүмкіндік берер еді.

 Өлең ырғағын түрлендіру қазіргі қазақ ақындары көбіне он бір буынды өлшемді алып, сол он бір буынды өлеңнің тармақтарын бірнеше мәрте бөлшектеу тәсіліне сүйеніп келді. Осының өзі, кейде толыққанды әдемі де көрікті, теп-тегіс, жұп-жұмыр келген өлеңді қалыптастыра бермейді. Өйткені, тармақтағы әрбір сөйлемшелер мен сөздердің белгілі бір ой ауқымын көтеріп тұратындықтан ғана емес сонымен бірге салмақпен айтылған ойдың сыртқы пішінін тудырып тұрған салиқалы сөздердің кейде бөлшектенуі арқылы жұлымданған ой тудырмаса да кетігі кеткен ұйқасты тудыратыны анық.

 Кейбір ақындардың бұрын ешкімде кездеспеген өрнекті қолданып, оқушыны тамсантып, таңырқату ниетінен туатын жасанды шумақ, өлшем, ұйқастарының поэзияда орнығып, тұрақтай алмайтыны да сондықтан.

Поэзияға енгізген қандай да бір тың үлгі-өрнек, өлшемге қалыптасқан белгілі өлшемдердің жеке-дара өмір сүрмесі анық. Оның да түрлену, жаңалыққа негізделген түрі ескі өлшемдік құрылымдар болатыны белгілі. Негізінен кез-келген өлеңдік өлшемдер өзінен-өзі туып, қалыптаспасы анық. Кез-келген өзгеше өрім, өлшемдік құбылыс ұлттық өлең жүйесінің заңдылықтарына негізделіп жасалады. Екіншіден, жаңа үлгідегі өлең терең философиялық тереңдікке құрыла ма немесе жай ғана келісті сөздер тізбегінен бола ма бәрібір ой күрделігі мен құрылымдық өзгеше күрделілік, даралық қасиеттері де соншалықты молырақ болады. Алайда, халқымыздың өлең-өнер тарихында қалыптасып, сіңіскен осы уақытқа дейін сапалық дамуға дейін барып отырған өлшем, өрнектердің орны ерекше екені даусыз. Бұлар қай ақын болмасын жаңалық әкелдім дегеннің өзінде осы ерекшеліктерге соқпай тыңнан түрен салуы қиын.

Ал енді кейінгі ғасырлардағы қазақ поэзиясында әркелкі тармақтар аралас қолданылатын өлшемдер аз емес екені белгілі. Абайдан басталған бұл үлгілер Есенғалидың, Иран-Ғайыптың, Тыныштықбектің, Б. Серікбайдың, Б.Бабажанұлының т.б. бүгінгі ақындардың бірталай өлеңдерінде жалғасым тауып отыр.

 **ІІ Модуль. Тақырыбы: Қазіргі қазақ әдебиетіндегі проза бағдары.**

**№8 лекция.**

**Тақырыбы: Тәуелсіздік тұсындағы қазақ поэзиясының құрылымдық ерекшеліктері, өлеңдік өлшем – 1 сағ.**

 **8 апта**

Тәуелсіздік алғаннан кейінгі жылдарда қазақ прозасында әр бағытта жазылған туындылардың басым көпшілігінің негізгі арқауы ретінде тарихи тұлғалардың: хандарымыз бен батырларымыздың, билеріміз бен шешендеріміздің, ақындарымыз бен жыршыларымыздың қатарында өнер адамдарының, яғни күйшілеріміз мен әншілеріміздің де образдары сомдалды. Ұлттық өнеріміздің, ұлттық руханиятымыздың тарихындағы осынау ірі-ірі тұлғалардың әдебиетімізде, оның ішінде қазақ прозасында кеңінен орын алуы тегін емес.

 Қаламгерлер белгілі бір дәуірдің шындығын ашып көрсету үшін сол кезеңнің белгілі тарихи тұлғасын шығармасына арқау ете отырып, қалған оқиғаларды сол тұлғаның айналасына топтастырып қоғам шындығын көрсетуге тырысты. Яғни елдің, халықтың рухани тарихын, өткен өмірін, әлеуметтік-қоғамдық дамудың әр түрлі кезеңіндегі тағдырымызды өнер иелерінің туындылары, тереңірек айтсақ, олардың шығармашылық тағдыры терең танытады. Сондықтан да осы шығармашылық тұлғалардың жеке өмір тарихы, олар өмір сүрген нақты қоғамдық-әлеуметтік орта қаламгерлер назарын өзіне көбірек аударды. Осы топтағы қаламгерлерді атағанда, қазақ тарихындағы әр кезеңде өз өнерімен халық тағдырын терең таныта алған тұлғалардың өмір-тіршілігін өз шығармаларының негізгі арқауы еткен Т. Әлімқұлов, С. Бақбергеновтың, Ә. Кекілбаевтың, С. Жүнісовтің суреткерліктері әрқайсысы өзінше дара көрінеді. Т.Әлімқұловтың туындыларына Махамбеттің, Тәттімбеттің, Ақан серінің, Сәкеннің, Ықыластың, Сүгірдің, Әбікен Хасеновтың, Төлеген Момбековтың бейнелері негіз болса, жазушы С.Бақбергеновтың шығармасында Дина Нұрпейісова, Шоқан Уәлиханов, Кенен Әзірбаев, Әсет Найманбаев, Жаяу Мұса, Дәнеш Рақышев сияқты өнер тарландарының күрделі бейнесі сомдалған.

 Жаңа романдардың жарық көруі. Көркемдік ерекшелігі. С.Сматаев, С.Елубай, Б.Мұқай, А.Жақсылықов, т.б.

 Прозалық шығармалардағы ұлттық құндылықтар мәселесі - Ә. Кекілбаев, О. Бөкей, М. Мағауин, Ә. Тарази т.б.

Прозалық шығармалардағы этнографиялық өрнектер - І.Есенберлиннің, Ә.Әлімжановтың, Ә.Кекілбаевтың, М.Мағауинның, Қ.Жұмаділовтың, Д.Досжановтың, т.б. ғасырлар сырына тереңдеген тарихи тақырыптағы шығармалары атақты роман-эпопея «Абай жолы» негізін салған, тереңдеткен құнарлы шеберлік мектебінен нәр алғанын ешкім жоққа шығара алмайды. Әсіресе, қазақ, қырғыз және тағы да басқа түркі тілдес әдебиеттердегі тарихи тағдыр кешкен ақын образын, немесе ірі өнер иесінің тұлғасын арқау еткен прозалық шығармалардың барлығы да «Абай жолы» романын аттап өтпегені анық.

Осы топтағы туындыларды атағанда алдымен бүгінгі өмір тақырыбына қалам тербеген бір топ қазақ қаламгерлерінің есімін атауға болады. Бұл қаламгерлер әсіресе қазақ прозасындағы өнер тақырыбын, яғни сол өнерді дүниеге әкелетін өнерпаз тағдырын сол кезеңдегі тарихи, әлеуметтік-қоғамдық шындықпен сабақтастыра бейнелеу мақсатындағы айтулы, салмақты көркем туындыларымен оқырман жүрегіне жол таба алды. Олар: қазақтың дарынды, суреткер қаламгерлері –Ә.Кекілбаев, Д.Досжанов, С.Жүнісов, М.Мағауин, Қ.Жұмаділов, С.Сматаев, Ә.Сарай, І.Жақанов, М.Ысқақбай т.б.

 Соңғы жылдары әдебиетте ой еркіндігімен, талғам биіктігімен танылып үлгерген бір топ жас буын өкілдері бар. Сол топтан шыққан Асқар Алтай, Жүсіпбек Қорғасбек, Талаптан Ахметжан, Нұрғали Ораз, Жаңабек Шағатай, Роза Мұқанова т.б. сынды суреткерлердің соңғы жылдары жазған әңгімелері мен повестері нарықтық тарихымызға да, қоғам өміріне де ықпалы болғандықтан, бүгінгі қазақ прозасының мазмұнына айналды. Әр жазуның өзіндік ерекшелігі. Әдебиеттегі орны.

 Қазіргі қазақ әдебиетінде жаңашыл ізденістер модернистік және постмодернистік сарындағы көркем шығармалар. Мұхтар Мағауин, Төлен Әбдіков, Асқар Алтай, Дидар Амантай, А. Кемелбаева т.б.

**№9 лекция.**

**Тақырыбы: Прозалық шығармалардағы ұлттық құндылықтар мәселесі**

**(Ә. Кекілбаев, О. Бөкей, М. Мағауин, Ә. Тарази**

**т.б. шығармалары бойынша) – 1 сағ.**

 **9 апта**

60–80-жылдардағы қазақ прозасына зер салып қарап отырсақ, қазақ прозашылары өз шығармаларында ұлттық рухани байлығымыздың алтын арқауы – күй өнерін жасаушылардың өмір-тағдырына жиі-жиі ат басын тіреп отырған. Күйші бейнесін көркем әдебиетімізде сомдаудың мән-мағынасын қазақ қаламгерлері терең түсінген. Сонау алты алашьың ардақтылары: Қорқыттың, Ықыластың, Құрманғазының, Дәулеткерейдің, Тәттімбеттің, Абылдың, Сейтектің, берідегі Динаның, Сүгірдің, Төлегеннің, Әбікеннің, Дәнештің және тағы басқа күйшілердің образын бейнелеуге қазақ қаламгерлері халқымыздың осы бай дәстүрлі күй, күйшілік өнер тарихын терең танып, таразылап, ұзақ жылдар зерттеп алып барып ат басын тірегендігін аңғарамыз. Қазақ күйшілерінің қайшылықты тағдыры мен олар өмір кешкен заманның, әлеуметтік ортаның қыр-сырына терең бойлауды мақсат еткендерін байқаймыз. Осы мақсатта олар туралы халық жүрегінде, ел жадында сақталып қалған, болмаса аңыз-әңгімелердің, жыр-өлеңдердің, тағы басқа сол сияқты дәстүрлі халық мәдениетіміздің сирек үлгілерінің арқауында жатқан әдеби, рухани нұсқалардың, барлығының қазақ прозасында ұтымды, шебер, ең бастысы көркемдік тұрғыдан үлкен талғаммен, терең таныммен пайдаланылғанын пайымдаймыз.

Айталық «Телқоңыр» әңгімесінде сөз зергері Т.Әлімқұлов атақты күйші Сүгір өміріне соғып, Сүгір жайын сөз етеді. Өте тартымды, шымыр әңгіме бір күйдің тарихынан сыр шертеді. «Нар идірген» күйінің шығу төркіні туралы осы аңызды шебер пайдалана отырып жазушы Т.Ахтанов терең, тартымды көркем туынды жасады. Қаламгер шығармасында күй аңызының ежелгі желісі толық сақталған. Ондағы әр сетті, психологиялық ахуалды суреткерлік зердемен пайымдап, күй аңызын келісті көркем шығармаға айналдырады. Күй аңызы мен күй сазын әдеби шығарманың мазмұны мен мәнін анықтайтындай, әрі оны күллі сюжеттік арқауды тұтастырып ұстап тұратын негізгі көркемдік арна ретінде суреткерлік мақсатта ұтымды пайдалануда Т.Әлімқұлов артқан көркемдік әдіс-тәсілдерді Т.Ахтанов та өзіндік қолтаңбасына орай сәтімен жүзеге асырып отырады. Әнес Сараевтың «Домбыра» әңгімесінде күй сазы, күйші өнерінің адамдар өміріндегі мәні мен маңызы, атқаратын қызметі автордың ұстанған шығармашылық тұрғысына сай ерекше сырлы таныммен таразыланады. Бұл жерде күйдің қызығынан, тамашасынан әлеуметтік-эстетикалық қызметі, адамның ойы мен танымын, дүниеге көзқарасын байытушы, өзгертуші күші басым көрінеді.

**№10 лекция.**

**Тақырыбы: Қазіргі қазақ әңгімелеріндегі тақырыптық-идеялық ізденістер– 1 сағ.**

 **10 апта**

Өткен ғасырдың 60-80 жылдар аралығында дүниеге келген қазақ прозасына зер салып қарап отырсақ өнер адамының тұлғасын. Оның ішінде әсіресе ақындар тағдырын арқау еткен көркем шығармалар біршама. Осы дүниелердің көркемдік деңгейі, тақырыпты қамту тереңдігі, тілі және жазылу стилі әркелкі бола тұра, барлығына ортақ бір сипаттың басым түсіп жататындығын аңғармау мүмкін емес. Ол – осынау туындылардың жақсы ма, жаман ба, әйтеуір түптеп келгенде қазақ өнеріне, қазақ мәдениетіне бір адамдай еңбегі сіңген, жалпы қазақ руханиятының ұлы тарихында үлкенді, кішілі өз орындарын айқындай алған, әр ғасырда әр түрлі тағдыр кешіп, сонысымен ел жадында қалған қайталанбас тұлғалардың туған әдебиетімізден орын алуы, төл әдебиетімізде бейнеленуі дер едік.

Әдебиетімізде бейнеленген осынау тұлғалардың арасында, әрине қазақ поэзиясының Абайға дейінгі асқар шыңы, ең бастысы, ұлт азаттығын ту етіп көтерген қайталанбас қайраткер, ақын Махамбет Өтемісұлы тағдырының терең, әрі әр қырынан көрінуі кездейсоқтық емес. Қазақ қаламгерлері неге Махамбет образына көбірек орын берген? Не үшін оның қайсар жырларына қайта-қайта оралып отырған? Осының сыры неде?

Осыған жауап іздесек, алдымен тарлан қаламгерлер Тәкен Әлімқұловтың атақты «Қараой» әңгімесі, Әнуар Әлімжановтың «Махамбеттің жебесі» атты романы, кейінірек дүниеге келген Берқайыр Аманшиннің «Махамбеттің тағдыры», Нәбиден Әбуталиевтің «Қайран нарын», Марат Мәжитовтың «Барлыбай түбіндегі ән», тағы басқа да қаламгерлердің туындылары ойға оралады.

Бұл туындылар несімен қымбат, несімен қадірлі. Авторлары қандай көркемдік ізденістерге қол жеткізе алды. Махамбеттің күрделі тұлғасын көркемдік тұрғыдан жинақтауда, сол тұстағы зұлымдық пен сатқындық үстемдік құрған заман шындығын шынайы жеткізуге қай қаламгер қандай суреткерлік әдіс-тәсілдерге қол артқан екен. Соған бір сәт назар тоқтатсақ, алдымен, Махамбеттің өмірі мен заманы туралы көркем шығармалардың ішінде Т.Әлімқұловтың «Қараой» әңгімесі айрықша дара тұрады.

Әзірге қазақ прозасында бұл қысқа жанрда Махамбетке арналған мұндай дүниенің енді қайтіп жазылуы, жазылмауы екіталай. Айтпағымыз-бұл әңгіменің біртуар, озық дүние екендігі. Ақын өмірінің соңғы сәтінің суретін жасауда Т.Әлімқұловтың әңгімесі басқа жазушылардың шығармаларынан қай тұрғыдан да ерекше табиғатымен дараланады.

Қараой жер атауы. Қаралы оқиға да осы жерде өтеді. Әңгімеде Махамбет өмірінің соңғы сәттері сөз болады. Ең бастысы, мұнда қайсар ақынның ешкімге бас имеген асыл рухы асқақ көрінеді. Ешқашан, керек болса хан, сұлтан алдында да төмендемеген, аласармаған ар намысы соңына түскен көп тобырдың қолы жетпес биікте қалады.

Қазіргі қазақ әңгімелеріндегі әр автор еліміздің кең байтақ өлкелеріндегі бүгінгі аласапыран оқиғаларын өздеріне тән шеберлікпен, стильмен көркемдеген. Жазушылардың шығармасынан жалпы адами құбылыстың аәлсапасын, қанағатсыз қиястықтың қапы қалдырар тұсын, талантты адамның талант шегінен шығып кетуі, туған жерге деген жылы сезім, жасырын жатқан элегиялық мұң сияқты адам бойындағы құиялар тақырып, идеяға айналған.

**№11 лекция.**

**Тақырыбы: Көркемдеуіш құралдар поэтикасы. («Абай жолы» эпопеясындағы символ, метафора поэтикасы)– 1 сағ.**

 **11 апта**

 Қазақ әдебиетін әлемдік деңгейге көтерген үздік туынды ретінде «Абай жолы» эпопеясына жоғары бағалар берілді, түрлі сипаттағы анықтамалар айтылды.

 «Абай жолы» - кең құлашты ғұмырнамалық эпопея, әрі тарихи, этнографиялық т.б. сипаты бар дәуірнамалық энциклопедиялық кітап екені атап айтылды. Дегенмен де, бұл шығарманың, ең алдымен – поэтикалық өнер туындысы, көркем сөз үлгісі екенін басты назарда ұстаған жөн деп білеміз. Өзінің басты кітабына автор өмірлік, дүниетанымдық, эстетикалық, мұраттарымен қоса, поэтикалық дарынының бүкіл шығармашылық мүмкіндігін сарқа жұмсаған. Сондықтан да бұл кітап бізге әдеби туынды ретінде, әдеби-эстетикалық ескерткіш ретінде қымбат.

 Поэтикалық өнер туындысының, ажырамас көрсеткіштерінің бірі – көркем категориялар, әсіресе құбылту (троп) түрлері.

 «Абай жолының» әлеміне енгенде, көркемсөз мұражайын тамашалағандай, қазақ сөзінің құбылған, түрлеген талай үлгілерін танып, ләззатқа бөленесің. Мысалы, бір ғана боран образын жазушы былайша құбылтады. «Бейне бір аш айдаһар осы өңірдегі жан иесін суық, сұмдық лебімен сорып бара ма? Бәйге жирен айғыр сол ажалға амалсыз, тоқтаусыз өзі ұмтылып, ентелеп, тартылып барады». Автор жасаған «суық боран - аш айдаһар» параллелі ұтымды шыққан, әсері күшті. Суреткер Боран стихиясын толық аша алатын образ таңдай алған. Осылайша әрі суретті, әрі қимыл-қозғалысқа толы (динамикалық живопись) көркем мәтін тудырған. Бұл жалғыз мысалдын басқа төрт томдықтың әр бетінде сөз маржандары тізіліп тұр.

 Олардың ішінен біздің тоқталарымыз – көркем символдар, немесе А.Байтұрсыновша айтқанда, бернелеу. Поэтикалық бернелеу – бүкіл «тіл көренектілігі тәсілдерінің (А.Байтұрсынов) ішіндегі ассоциациялық мүмкіндігі өте жоғары, поэтикалық типтендіру дәрежесіне жете алатын аса қарымды да терең көркемдік құрал екенін символтануға арналған ғылыми зерттеулерден көруге болады. Көптеген зерттеушілер символды, әсіресе поэтикалық символды, көркем амал-тәсілдер, жалпы поэтикалық ойлаудың шыңы деп таниды.

 Расында да, символ – шартты белгі немесе эмблема емес, дүниетаным тереңінен туындайтын, көптеген қасиеттерді өз бойына жинақтап тұратын синкретті әрі құпия, сондай-ақ сол құпияға жетелеп, еліктіретін сугестивті эстетикалық көркем құбылыс. Көркемөнер өзінің ең нәрлі де мәнді қасиеттерін түптің түбінде белгілі бір символ-бернеге жинақтайды. Осылайша, символ аса құпия әрі әмбебап терең ұғымға айналады.

 Көркем ойлаудың шыңы, көркемдік танымның жемісі болып табылатын бейнелеуді тудыру, табиғи таза, терең мәнді символ жасау, символикалық ойлау - таланттының ғана қолынан келеді. Бұл ретте суреткерлігі де, әдеби-эстетикалық білім-білігі де кемел қаламгер М.Әуезовтың поэтикалық тәжірибесінен біз тек метафора, метонимия тәсілдерін ғана емес, аса терең де көркем символ-берне үлгілерін де табамыз.Оның көркем туындыларынан біз жеке дара деталь-символды да, шығарманы бүкіл өн бойында өріліп отыратын леймотив-символды да ұшырастырамыз. Суреткерлік шеберлігі шыңдала түскен жазушы өзінің поэтикалық тәжірибесінде құбылту (троп) түрлерін жетілдіріп, символдық дәрежеге көтере білген. Осылайша ол тіпті тұтас символдар жүйесін түзе алған. Біздіңше, М.Әуезовтің эпопеясындағы көркем бернелер тұтастай жүйе құрастыруға болады. Мысалы, суреткер өз кітабының композициясын да символдық сипатта құрғанын байқауға болады.

 I том I бөлім II том II бөлім

 Қайтқанда Тайғақта

 Қат-қабатта Жайлауда

 Жолда Ейісте

 Шытырманда Оқапта

 Бел-белесте Асуда

 Өрде Тарауда

 Қияда Билікте

деген атаулар әрі жинақтаушылық, әрі астарлы көркем мәнге ие.

 «Абай аға» деген тараудан басталатын екінші томның құрылымы да «Ке жолында», «Түн-түнекте», «Құз-қияды» т.б. жалғасып отырады. Осы атауларда бас кейіпкер өмірі мен шығармашылығының түрлі белесі, ширыққан, тоқыраған, самғаған жылдары белгілі бер символдық көрініс табады. Мұндай композиттік деңгейдегі символ-бернелер – эпопеядағы бернелер жүйесінің тармағы ғана және өз алдына зерттеуді керек етеді.

 Эпопеядағы символдардың ендігі бір тармағы – портрет символдар. Белгілі Құнанбай қажы портретінен басталатын кескіндемелік-психологиялық сипаттамалар да – авторлық шеберліктің бір жемісі. «Толықша біткен дөңгелек жүзінде әлі бірде-бір әжім жоқ. Кесек сұлу бітіміне бұл күнде ұзаңқырап шыққан қиық мұрты да жақсы жарасады. Селдір қара сақалы да бетінің көлемін бұзбай, сәл ұзарып барып тоқтапты.

 Қазір Мәкіш барлап қараған шақта Абайдың мұрны мен бетінде азырақ жылтырап белінген майда жұмсақ бір нұр білінеді. Жаңа ғана толып жеткен жігіттіктің анық сұлу ажары. Отты саналы көздерінің ақ, қарасы айқын. Ажары таза, көздері әрі көрікті, әрі ыстық тиеді. Бір қараған кісіні қайта тартып, еріксіз қаратқандай алмазы бардай , әсерлі көз. Жіп-жіңішке боп, ұзын сызылған қап-қара қасы да жігіт жүзінің ажарын аша түскендей» (296 бет. I кіт.). Осы сипаттағы статикалық, Тоғжан портретінде динамикалық-дыбыстық суреттеулер арқылы (сырға қозғалысы, шолпы сылдыры, дауыс дірілі т.б.) жазушы кейіпкерінің жандүниесіндегі эволюциялық өзгерістерін хабарлап отырады.

 «Абай жолы» - оптимистік трагедия. Эпопеяның оптимистік рухын үнемі шындай келе, ең соңында автор осы сарынды белгілі бір символдық формада түйіндейді. Бұндай символдың қызметін ағаш бейнесі, шығыс елінде қасиетті ағаш болып табылатын шынар образы атқарады. Төрт ктаптан тұратын эпопеяда бұл образды жазушы екі рет атап өтеді. Алғаш рет шынар бейнесін былайша сомдайды.

 «Бұл күндерде жалаң күздің басындағы тақыр құм мен тастақты жарып, әлсіз нәзік шешек атып жас шынар пайда болған. Сондай өмір гүл ашқан. Енді бұл күнде сол шыңға шыққан жас шынар балғын тартып, жас қуатқа толыпты. Қазір оған қыс пен аяз, тіпті дауылы да қатер болудан қалған еді». (I том, 284 б.). Бұл көркем мәтіндегі шынар бейнесі ғана емес, оның әр бөлшегінің (жалаң құз, тақыр құм мен тастақ, тау дауылы т.б.) символдық астары бар екенін аңғаруға болады. Бұл образдар қатал заман мен тағдыр талқысын бернелеп тұр. Ал «балғын тартып, жас қуатқа толған шынар» арқылы Абай тұлғасының кемелденіп, толысқан сәтін меңзеп тұр. Екінші рет суреткер шынар бейнесін мынадай оқыс жағдай арқылы трагедиялық деңгейге көтереді.

 «Сонау бір шақта тасты тақыр, жалтыр биік басына жалғыз шыққан, зәулім өскен алып шынар құлады. Өмірден Абай кетті» (2 том., 5986.). Абай өлімінің - қазақ елі үшін апатты жағдай екенін, орны толмас қаза екенін табиғат құбылысы арқылы бернелейді. Автор трагедиялық ситуацияны қоюлата отырып, оған оптимистік сипат дарыта біледі. Өміршең, жарқын оптимизмді оқырман бас кейіпкердің соңғы монологынан аңғарады.

 Біздің баса назар аурарарымыз – осы шынар бейнесінің өзінің символдық-бернелік астары терең әрі мән-мағынасы қат-қабат образ екендігі. Х.Э.Керлоттың «Символдар сөздігінде» (М.Д.) ағаштың негізгі дәстүрі символдардың бірі екенін, әр халықта түрлі ағаш қасиетті саналатынын айта келіп, бұл символдың жалпыға ортақ мағынасын былай түсіндіреді. «В наиболее общем смысле символизм дерева обозначет жизнь космоса: его согласованность, рост, распространение, процессы зарождения и возрождения. Дерево представляет неистощимую жизнь, а потому оно эквивалентно символу бесмертия. «Абай жолындағы» шынар ағашының бернесін осы тұрғыда қарастыратын болсақ, автор бұл образ арқылы Абай өмірінің бүкіл мән-мағынасын, өміршеңдігін, оның идеялары мен шығармашылығының ғұмыры мәңгілік екенін айтқысы келгенін көреміз. Шынар ағашының ғұмыры космос ғұмырындай мәңгілік болып, әрқашан қайта туып, өркендеп табиғатпен жарасым тауып отырса, Абай ғұмыры да қазақ ұлтымен біте қайнасып, жарасып, әрқашан ұлт санасында жаңғырып, қайта туып, жарасып отыратын өлмес ғұмыр екенін жазушы осылай жалғыз ғана символмен бернелеп береді.

 Жалпы біздіңше, кітаптың атауының өзі де символикалық сипатқа ие. «Телғара», «Ақын аға» т.б. айдар атаулардың ішінен автор «Абай жолы» деген атауды бекер таңдамаған. Бас кейіпкер есімі арқылы тұтас бір ұлттың зиялысының шығармашылық-әлеуметтік тұлғасын бернелесе, «жол» образы арқылы тек Абайдың ғана емес, тұтас бір ұлттың рухани ілгерілеу – өсу бағытын бернелейді. «Жол» сөзі мұнда концептуалдық мағынаға ие болып, семантикалық-символдық астары қалыңдай түскен.

 Сонымен, эпопеядағы көркем мәтіндерге лингвопоэтикалық шолу жасау арқылы ондағы символ-бернелер әлемін шартты түрде болса да жүйелер болсақ түрлі сипаттағы бернелер құрылымы түзіледі.

 Шитет-символ (айқындау-бернелеу),

 Метафора-символ

 Символ-берне (бейнелеу-бернелеу)

 Символ-пейзаж,

 Символ-портрет,

 Символ-лейтмотив динамикалық символ, психологиялық символ тірек бернелер (опорные слова символы) символ-айдар (символ-рубрика) т.б.

 Бұлардың бәрі де шығармашылық шеберлікпен өңделіп, суреткерлік сүзгіден өтіп, аса мәнді, терең ұтымды символдарға айналған, сондықтан да бұлардың әрқайсысы өз алдына бөлек семантикалық зерттеуді талап етеді және әрқашан ұлттық сипаты мен табиғаты ескерілуі тиіс.

Қазіргі қазақ прозасында саралау ол өз бейнелілігінің түп-тамырына барып қана қоймай, кері байланыста болуы мүмкін екенін мойындауға мүмкіндік береді: көркем түсініктерді жаңа бояулармен жаңартып, кең көлемді метафоралар қалыптастырып, қазір прозаның бейнелік қорын ғана емес, оның потенциалды жанрлық – стильдік арсеналын да кеңейте отырып, бейнеліліктің бастапқы архетиптері актуальданады .

 Қазіргі қазақ прозасының өкілдерінің бір бағыт ұстанып, мектепке бірікпеуінің тарихи астарлы себептері де бар. ХХ ғасырдың соңы – қандай да бір қоғамдық құрылымдар жойылып, ортақ идеалдардан бас тарту заманы болды. Бірнеше адамның бір идеяны ұстануы сирек кездесетін құбылысқа айналды. Әр жазушы аласапыран дүниеден шындықтыөзі ғана іздейді, әрі соны жалғыз ақиқат деп дәлелдеуге тырысады. Жазушылар әр қайсын өз субъективті пікірін ұстанады, өз дүниетанымын өзгелерге тануға ұмтылады. Сонымен қатар, әлемдік сананың өзгеруі жаңа дүниетанымға негіз болды, жаңа кейіпкер типін жасауға, сол кейіпкер бойына өз субъективті қабылдаулары мен түсініктерін дарытуға әкеп соқты.

 Н.Қожабекова қазіргі қазақ прозасындағы кейіпкерлер туралы төмендегідей пікірде. Ең басты қатынас – өз-өзімен ішкі "менімен" қатынасы. Мұндай көрініс, постмодернизмге берген анықтамаға сүйенсек, тән сипаттар М.Мағауиннің, Ә.Нүрпейісов, Т.Әбдіков, А.Алтай, Р.Мұқанова, Д.Амантай шығармалырынан байқалады. Әдебиетте қалыптасқан өз стиль, сөздік қоры бар келесі бір жазушы – Айгүл Кемелбаева. Аталмыш автордың "Мұнара" деп аталатын 2003 жылы шыққан романында постмодернистік

сипаттар бар.

 Қазақ әдебиетінде бұрын арнайы зерттеле қоймаған тақырыпқа барған Р.Мұқанованың «Тұтқын» әңгімесіне қатысты. 1925 жылдың сәуірінде цюрралистердің барша жан-жүйке ауруханаларындағы бас дәрігерлерден науқастарды босатуды талап еткені ойға түседі. Өйткені олар қоғам тарапынан езгі көрушілер ақыл-иесі қалыптан тыс сырқаттардан әр адамға тән даралық бар. Р.Мұқанованың кейіпкері өзін «Ұлы» санайтын. Галлюцинациялық мезеттерге ұшырап отыратын көз алдындағы елестейтін сөзін естіп онымен барынша ақиқат күйде тілдесіп, дауласатын, сөгетін, қынжылатын бақытсыз, дімкәс суретші. Негізінен онейрикалық-«Қиял(,»Түс», «Ой», кеңістіктің өзгеше түрін қамтитын шығармада уақыт бір күннің мөлшерінен аспайды да , реалды кеңестік ауқымы суретші тұратын кедейшілікке толы жұпыны бөлмемен бітеді. Қиял арқылы кейіпкер көшеде де , шеберханада да жүреді. Онымен өзгелер де сөйлеседі. Бұл жауап береді. Кемшілігін бетке шыжғырып басады. Ышқырындағы белдік орнына таққан жіпті тартыңқылып байлайды. Тіпті қарқылдап, күледі де. Әсіресе айналасы оның бойынан ұлылық белгілерін ұлықтағандағы қуанышы зор. Автор традикомедиалық жағдайды оқиға барысында ашық араласудан тартына отырып, қара юмор тәсілімен психодиагностикалық дәлдік арқылы суреттейді. Жазушы қиялы бай. Сана ағымы ыңғайдағы Әумесер аузынан шығатын сөзден логикалық қисын да жоқ емес. Әйтсе де ырықсыздық күй абсурд ақиқатын бейтарап сынай да қалуы. Р.Мұқанова әңгімесін постмодернистік дүниетаныммен үндестіреді.

 Постмодернизмді бетке алған бір топ қазақ жазушысының пайда болуы, атап айтқанда Д.Амантай, Ә.Қодар (ақын), Р.Мұқанова, Ықсан және басқалары. Қазақ әдебиетінде мифологиялық желінің дамуы мифологиялық реализмнің қалыптасуын білдірді. «Сана ағымы», «жаттану», «көп дауыстылық», тәмсілдеу, символизм, ұқсастық секілді баяндаудың модернистік формаларының қабылдануы үрдістің 20 ғасырдың соңында да әдебиетте жалғасқандығын көрсетеді.

**№12 лекция.**

**Тақырыбы: М. Әуезов эпопеясындағы Абай қарасөздері -1 сағ.**

 **12 апта**

 Абайдың өмірбаяны мен өскен ортасын, дүниетанымы мен саяси-әлеуметтік, азаматтық, эстетикалық көзқарасын, шығармашылығы мен шығармаларын жете білетін М.Әуезов оның дін исламиятқа көзқарасы мен қатысын «Абай жолы» эпопеясында ашық айта алмады. Халқы айтқанын ұқпай, жақын-жорасы мен дос, құбылары күйбең өмірдің күйкі тірлігі кезінде ұсақ-түйекпен жаралаған сәтте қасіретке батқан Абайдың дінге көңіл қойғанын, қайғы-бұлты көңілін торлағын кезде қалтырағын жанына жұбанышты содан іздегенін ол кезде М.Әуезов жаза алмайтын еді. Бұл социалистік реализм мен совет үкіметі идеологиясының қасаң қағидаларына мулде кереғар келетін. Автордың өзіне тиер «қырсығын» былай қойғанда, шығармашылығы туралы қилы-қилы сөз айтылып жүрген ұлы Абайға да кесірін тигізетін. Мұны М.Әуезов жақсы білді.

 Абай қарасөздерін оқыған адам туған халқы үшін жүрер жол, ақиқат шындық, әділет іздеген ұлы ғұламаның терең тебіреністі ойларының, иірімдерінен қайшылықтары мол кереғар шешімдерге де жолығар еді. «Абай жолын» жазу барысында М.Әуезовті толғандырған талай жайлар болды. Құнанбай мен Шәкәрім бейнелерін жазу барысында қаламгер қанша қиналса, Абайдың Абайдың дінге қатысын айтуда да сонша қиналды. Бұл қиын заманда халқы үшін жол іздеген, соған көмектеспек болған ғұлама ойларының тереңдігін көрсету үшін ғана емес, Абайдың кім екенін бейнелеу үшін де аса қуатты фактор еді.

 Қарасөздер Абай өмірінің соңғы қиын жылдарында жазылды, сондықтан да онда осы жағдай, психологиялық күй табының болатыны анық.

 Халқының басындағы шындықты айтқаны үшін артына түскен Абай патша үкіметінің қазақты шоқындыруды мақсат еткен пиғылын да жазбай таныды.

 Патша үкіметінің қазаққа болсын, осы халықты өркениетке жеткізейін деген мақсатының жоқтығын да білді. Шындықты айтқаны үшін патша үкіметі оның артына түсті. «Ақылдың азабын» тартып жаны қиналған сәтте, қалтыраған жанына дауа іздеп шартарапқа үңілген Абай қайта-қайта дін-исламиятқа, дін философиясына келе берді.

 Абай өмірінің қайшылықты мәліметтерін оның шығармаларында сақталған сезім табымен салыстыра, оның астарына үңіле отыра М.Әуезов Абайдың исламият туралы ойларын жанды процесс тәрізді қозғалыс, тебіреніс үстінде көркем мазмұнға көшіре көрсетеді.

 Ресей қоластындағы исі мұсылман халықтар бір мүптилікке (муфтий) қарауы қажет деген әңгіме шыққанда Абайдың ойланатын, толқитын кезін маңайындағылармен ақылдасу, кеңесуін суреттеу арқылы жеткізеді.

 Осы мәселеге байланысты алқалы жиындағы Абай сөзінде дінге қарсылықтан гөрі (бұрыңғы зерттеулерде осылай талданған), осы негізде топтасып өзгелерден, басқа діндегілерден оқшауланамыз, ислам негіздеріне қарай біржола бұрыламыз деушілерге Абайдың қарсылығы анық сезіледі:

 -Ең әуелі ислам дінінің қауымы болмақ дейді. Дін қарындас деп, мысырдың арабынан, Үндістанның мұсылмандарынан, Стамбулдың халфе-сұлтандарынан, Шайхұлісламнан Россияда, Сібірде жатқан қазаққа қарындас тауып бермек. Туысқан таппақ болысады. Ең алдымен осының өзі жалаған. Әр халықтың қалың қауымын алсақ, күнделік тірлігінде сыбайлас көршісімен келісіп күн кешеді. Бізді Халифенің мұсылманымен жақындатам деушілер ең алдымен қасымыздағы көршіміз орыс халқынан алыстатам дейтін болды.Айтпаса да айдан анық. Ал сол орыспен сен қайтып алыс боласың, қазақ халқы? Жеке адам да, тұтас қауым халық та жанды тірлік етеді. Тірлік дегеніміз мынау ішкен су, жеген тағам, киген киім, өмір сүрген үй- ортаң. Өзгені қойып Семейдің қазағы, сені айтайын; мынау Ертіс, сенің өзенің емес, орыс халқының өзені. Ендеше, ең әуелі Семей қазағы – сенің ішіп отырған суың орыс халқының суы. Екінші, жеп отырған наның өзің егін екпейтін, еңбек саумайтын елсің, орыс мұжығының өсіріп беріп, диірменіне тартып әкеп беріп отырған ұны. Одан қала берсе киген киімің, кірген үйің, барша бұйымың мен жиының – бәрі-бәрі орыс халқының қаласынан, өнерінен келіп отырған дүниең!... Сен осыдан алыстамақсың ба? Алыстасаң тырдай жалаңаш кетіп бар да қарындас таба ғой! Екіншіден, қараңғыда жатқан, қалың тұман басқан, соры басынан асқан қараңғы елміз. Бізге ең алдымен не керек? Білім жарығы керек. Өзіміз надан өтсек, ендігі нәсілімізді болса да тез оқытып, дүние танытып, көзін ашуымыз керек, асығуымыз керек бұл жолда! Сол жөнінде де бар жарығын ала білсең аямай беретін досымыз – орыстың өнері, орыстың үлгілі қауымы» /М.Әуезов. 20т. шығ.жинағ., 6-т., 371-372 бб/.

 Абайдың бұл сөзі «пәнисләмдік» идеяларға қарама қарсы.

 «Қазақтың қара заңынан, ата-баба надандығынан алыса жүріп құтылу оңай, ал муфтиге қарап, дін-қарындас іздейміз деп қараңғы түнекке тақы апарып, өзі жабайы жұртты қамау, ол бұл күнде адасқандық. Аяп айтсам адасқандық, қадап айтсам қастық».

 Абайдың бұл сөзі «Ресей мұсылмандарына ортақ Мүфтиге қазақ халқының қарауының қажеті жоқ» деген ойға негізделген. Туған халқына Абай іздеген жол, Абай көз тіккен көкжиек өнер, оқу-білімге апаратын жол болуы керек. Оны үйрететін жер керек, сол арқылы өнерлі, өркениетті елдер тобына қосылу. Бұл ой-идеяның Абай шығармашлығымен өзектес екені дау туғызбаса керек. Әсіресе, Абайдың қарасөздерінде.

 Демек, бір қарағанда дінге қарсы тәрізді көрінетін Абай сөзінде, дін атаулыға емес, осы негізде оқшаулануға, топтасуға, сепаратизмге қарсылық бар. Әрбір халық қалай болса да қатар отырған көршісімен санасуға, тату болуға тиіс, керегін алуға, оның тәжірибесін үйренуге, қарым-қатынас жасауға тиіс дегенге саяды.

 Ресейдің орыстандыру саясатына қарсы тұруда мұсылман, қазақ дінбасылары Абайдан үлкен үміт күтеді. Бұл мәселеде Абай да үлкен толғаныс үстінде болған. Романда М. Әуезов оқиғаларды Абайдың Павловпен қарым-қатынастары арқылы көрестеді.Қазақстанда күшпен жүргізіле бастаған осы саясат кезінде Абай өз толғамы бола тұра Павловпен пікірлеседі. Неге Павловты таңдаған? Осы кейіпкерді таңдауда да М.Әуезов ізденістерінде мақсаттылық бар. Павлов – озық ойлы, оқыған, өзге діндегі адам.

**ІІІ Модуль. Тақырыбы: Қазіргі қазақ драматургиясы мен әдебиеттану ғылымы.**

**№13 лекция.**

**Тақырыбы: Тәуелсіздік кезеңіндегі драматургия жанры – 1 сағ.**

**13 апта**

Қазақ прозасында 50-60 жылдары өнер тақырыбына оның ішінде ақындық өнерге ақындар тағдырына арналған бірнеше үлкенді-кішілі көркем шығармалар жарық көрді. Бұл аталған шығармалардың жалпы ортақ бағыты, ортақ тақырыптық ауқымы әр ғасырда өмір кешіп, өз халқына, өз ұлтына қайталанбас, аса құнды өнер туындыларын қалдырған ақын-жазушылар, әнші-композиторлар жайлы жазылғандығымен ерекшеленеді. Осындай өнерпаздардың қатарында классик қаламгеріміз Сәкен Сейфуллиннің өмір-тағдыры бірнеше прозалық, поэзиялық, мемуарлық шығармалардың арқауына негіз болды.

Еліміздің қоғамдық-саяси өміріндегі бастау алған біраз игілікті жаңалықтардың кезеңі болып есептелетін 60-жылдардың ішінде дүниеге келген, среткер-қаламгер Ғ.Мүсірепов пен көрнекті Т.Әлімқұловтың прозалық туындылары да сол тұста Сәкен Сейфуллин жайлы жазылған шығармалардың бел ортасында оқырман назарын бірден өзіне аударғанын аңғарамыз. Сәкен тұлғасын тосын, жаңашыл қырынан тартымды толғаған екі қаламгер де ең алдымен қайраткер, тұлпар, сұңқар ақынның жан дүниесіне терең бойлауды мақсат етті. Ішкі жан сұлулығымен, ішкі рухани дүниесімен терең танылатын кейіпкер ретінде дараланған, мінез болмысының барлық қыр-сырымен жарқырап көрінетін кесек тұлғалы ақынның образын екі қаламгер де өзіндік суреткерлік жолмен, өзіндік қаламгерлік әдіс-тәсілдер арқылы сомдады.

Ғ.Мүсіреповтың атақты «Кездеспей кеткен бір бейне» повесіндегі Сәкен тұлғасы ақын образы көбінесе авторлық баяндау, астарлы психологиялық талдау әдісі немесе нақты іс әрекеттері арқылы танылып отырса, ал Т.Әлімқұлов «Ел мен жер» романы мен «Көкейкесті» әңгімесінде Сәкен бейнесін негізінен нәзік жанды ақынның ішкі көңіл-күйін, сезім толқындарын суреттеу арқылы ашады.

Осындай екі түрлі, екі бағыттағы көркемдік әдіске табан тіреген қаламгерлер ізденісі түптеп келгенде бір мақсатты, бір нысананы көздейді. Ол мақсат – Сәкен сияқты көп қатпарлы, қиын да қайшылықты тағдырды бастан өткерген жанның ішкі көңіл-күйін жүрек қалауын, адамгершілік қасиеттерін терең аша отырып, сол заманның сол кезеңнің әлеуметтік-қоғамдық шындығына бойлау. Бұл тұста анық көзге түсетін екі қаламгерге ортақ арналар алдыңғы арнаға шығады. Екі қаламгер де сәкен тағдырындағы, Сәкен өмірбаянындағы ең бір күрделі, тартысты тұсындағы тарихи деректерге арқа сүйей отырып, соларды өзіндік қолтағабамен, дара стильде суреттеп бере алған.

Ғабит Мүсіреповтің өзі поэма деп ат қойған туындысындағы бірден көзге түсітен ерекшеліктерді шығарманың жазылу стилінен, жанрлық-поэтикалық жаңалығынан және қаламгердің қайталанбас құнарлы тілінен бірден аңғарамыз.

**№14 лекция.**

**Тақырыбы: Театр және уақыт. Драматургия жанрындағы**

**заман шындығының көрінісі– 1 сағ.**

 **14апта**

Ақан сері көптеген ақын, жазушылардың шығармаларына арқау болған. Барлық шығармада ақын шығармашылығы тарихи шындықпен астарласып, әр қырынан ашылды. Қазақ әдебиетінде ақын өмірі туралы бір емес, бірнеше көлемді эпикалық шығармалар бар. Олардың бірқатары кіші және орта эпикалық шығармалар болса, бірқатары – үлкен көлемді эпикалық шығармалар. Бұл туралы көптеген зерттеу мақалалар да жарық көрді. Мысалы Т.Әлімқұловтың «Көк қаршыға» повесіне Ақан сері өмірі арқау болған. Т.Әлімқұлов өз кейіпкерінің осындай тарихи-әлеуметтік маңызы жоғары өмірбаянының өзін суреткерлік биік талап тұрғысынан сұрыптап, өз шығармасына ең ерекше сырлы, сазды әрі трагедиялы күйге толы бір ғана сәтті таңдап алады.

Өмірінде зорлық-зомбылықтың ащы уын аяусыз ішіп келген, білегі жуан күштілердің, қалтасы қалың атқамінерлердің қиянатынан, қараңғылығынан торығып, әбден тарыққан Ақан серінің маңы даладағы оңаша тіршілігінің өзінен автор көп сыр аңғартады.

 Шығармада Ақанның қым-қуыт айтыс-тартыспен, мұң-наламен, бір қуаныш, бір өкінішпен өткен аумалы-төкпелі өмірін кең қамтыған. Ең соңғы тұлпары – Құлагерден, жүйрік тазысынан, соңғы қаршығасы – Көкжендет, ең соңғы қыраны – Қараторғайдан айрылған ақынның оңашада ойлайтын, өкінетін дүниесі көп екендігін, асықпай, тарам-тарам ойлармен оқырманына әсерлі жеткізеді.

Ал С.Жүнісовтің «Ақан сері» романын ақын өмірінің өзі үшін де, ортасы үшін де маңызды болғанбарлық белесін бар қырымен тұтастай, жан-жақты суреттеп берген шығарма санатында қабылдауымыз керек.

Эпикалық қарым, романға тән мол тыныс, қатар жарысып отыратын бірнеше арналы сюжеттік желілер, мейлінше дараланған кейіпкерлер шоғыры төгілген, шайырлы тіл барлығы, түптеп келгенде Ақан сері образының әр қырынан жарқырап, шынайы танылуына жол ашады.

Арқалы ақын І.Жансүгіров те поэзия жанрында екі қаламгерден бұрынырақ Ақан трагедиясының ең бір шырқау тұсын, яғни Құлагердің қазасына қатысты туындаған ақын қайғысын әлеуметтік орта шындығымен өріп отырып, өресі биік поэзиялық туынды қалдырды.

І.Жансүгіровтің «Құлагер» поэмасындағы Ақан сері образы да әр қырынан көрінген тұлға деңгейіне көтерілген болатын. Қуатты поэзия тілінде ақын бейнесін бар қайғы-қасіретімен, күллі трагедиясымен қопарып көрсетіп, сол кезеңнің әлеуметтік, қоғамдық тартыстарының бел ортасына алып барып сомдай алғандығы алдымен Жансүгіровтің суреткерлік шеберлігін танытты.

**№15 лекция.**

**Тақырыбы: Тәуелсіздік жылдарындағы сын жанрының дамуы**

 **және қазақ әдебиетінің зерттелуі– 1 сағ.**

 **15 апта**

Шығарма негізі аңызға, естелікке немесе болған оқиғаға құрылатыны белгілі. Қай шығарманың болмасын астарында қандайда бір шындық жатады. Жазушы замана шындығын ашуда, ондағы адам тұлғасының орны мен рөлін анықтауда өзіне дейінгі және өз заманындағы әлемдік әдебиеттану мен қоғамтанудың озық дәстүрлеріне сүйенеді. Жазушы әдеби дәстүрлер жалғастығын кейіпкер тұлғасын шығармасында кескіндеуді, талдауды үнемі жаңару, жетілуде болатын күрделене беретін әдеби процесс ретінде қарастырады.

Жазушы – жеке адамның, тұлғаның қоғамдағы орнын, атқаратын рөлін, қызметі мен мен қоршаған ортаға ықпалын терең сезіне білген ойшыл. Оның осындай терең түсінігінің арқасында шығармаларының мазмұны мен түрі, ондағы кейіпкерлер болмысы соғұрлым күрделене түседі. Жазушы кейіпкерлерінің сомдалуы шығарманың көркемдік сапасын арттырып, мазмұн мен оқиғаны ширықтыра, шиеленістіре түседі.

Ұлттық әдебиетімізде тарихи ірі құбылыстарды, тарихта болған ірі қайраткерлер өмірінің шындығын қаншалықты дәрежеде шығармашылықпен меңгеруге болатындығын және оны бұлайша игерудің қаншалықты абыройлылығы М.Әуезовтің суреткерлік данышпандығынан туған «Абай жолы» арқылы кеңінен танылды. Мұның өзі қазақ әдебиетінде үлкенсерпіліс жасады: М.Әуезов дәстүрі туып, қалыптасты. Бұл дәстүр бүгінде әр салада, әр тармақта жалғасуда. Мысалы: қоғамдық өмірдің немесе бір халықтың, ұлттың қоғамдық-әлеуметтік дамуына, өркендеуіне байланысты туындайтын мәселелерді жалпы гуманистік, адамгершілік қасиеттер тұрғысынан бейнелеп беруге, соның шынайы көркемдік шешімін табуға өмірінің соңғы кезеңінде М.Әуезовтің де мол дайындықпен кіріскенін нақты білеміз. Өзінің ең соңғы романв «Өскен өркенге» деректер жинау үшін, болашақ кейіпкерлердің тыныс-тіршілігін зерттеу мақсатындағы қаламгер тәжірибесінің өнегелік маңызы аса жоғары. Өмірдің барлық саласын, барлық арналарын түгелдей қамтып бейнелеп беру үшін ең алдымен бас кейіпкерді, яғни бүгінгі заманның жиынтық бейнесі бола алатын кейіпкерді талмай іздеу қажеттігін ұлы суреткер баса айтады.С.Мұқановтың «Мөлдір махаббаты» болған оқиғаға құрылса, сол автордың «Құралай сұлу», «Сұлушаш» поэмалары халық аузында жүрген аңыз-әңгіме негізінде жазылған.

**Практикалық сабақтардың тақырыптары, сұрақтары, және сағат саны**

**1 апта**

1. **тақырып. Әдебиет пен өнер-ұлтық идеологияның күретамыры**

 **1 сағ**

1. Әдебиет пен өнер. Оның мақсаты мен мұраты.
2. Қазіргі заманғы қазақ әдебиеті.
3. Ұлт әдебиетінің бүгінгі даму бағыттары.
4. Қазіргі қазақ әдебиетіндегі ұлттық мұраттар
5. Ұлт әдебиетіндегі әлеуметтік-қоғамдық сипат

**1 апта**

**2-тақырып. Тәуелсіздік және руханият мәселелері**

**1-сағ**

1. Ұлт және руханият.
2. Руханият әлемі.Өзіндік мақсат мұраттары.
3. Тәуелсіздік және руханият
4. Тәуелсіздік тұсындағы еркін елдің мақсат, мұраттары.
5. Тәуелсіздік алғаннан кейінгі кезеңдегі әдебиет пен өнер өрісі.

**2 апта**

**3- тақырып. Поэзия мұраты және ұлттық идея**

**2-сағ**

1. Поэзия мұраты. Көркемдік ізденіс
2. Қазақ поэзиясы және ұлттық идея.
3. Ұлттық поэзия және тарихилық мәселесі.
4. Тәуелсіздік және поэзия.
5. Қазақ жырындағы өмір-уақыт көріністері.

 **3 апта**

**4-тақырып. Қазіргі қазақ поэзиясындағы тақырып, проблематика, жанр мәселелері. 2-сағ**

1. Қазіргі қазақ лирикасындаҰлы Отан соғысы тақырыбы.
2. Лирикадағы адам және қоршаған орта проблемасы.
3. Лирикадағы автор мен кейіпкер, конфликт және характер.
4. Ой мен сезім.
5. Суреттеу мен сипаттау.

**4 апта**

**5-тақырып. Қазіргі қазақ поэмасы 2-сағат**

1. Тақырыптық-проблематикалық ізденістер.
2. Жанарлық және стильдік қырлары.
3. Дәстүр мен шеберлік арақатынастары.
4. Поэмадағы лиризм мен драматизм.
5. Қазіргі қазақ поэмасының даму перспективалары мен оны зерттеуің маңызды мәселелері.

 **5 апта**

**6-тақырып. Заман және сатира 2-сағат**

1. Сатира мұраты.Өзіндік белгі, сипаттары.
2. Сатираның қоғамдық орны.
3. Сатираның қоғам, кезең, адам әлемін көрсетудегі маңызы.
4. Сатира сарбаздары.Басты еңбектер.
5. Баспасөздегі сын-сықақ бұрыштары.

 **6 апта**

**7-тақырып. Қазіргі проза бағдары 2-сағ**

1. Қазіргі проза және оның қаһарманы.
2. Прозаның гуманистік мазмұнының тереңдеуі.
3. Ауыл мен қала, өндіріс пен шаруашылық мәселелерінің көрінуі.
4. Тартыс сипаты мен характер ерекшклігі.
5. Заман тынысы мен замандас тұрғысы7

**1 аралық бақылау. 7 апта, 2 сағат.**

**7 апта**

**8-тақырып. Тарихи проза 2-сағ**

1. Тарихи прозаның жанры туралы әдеби-теориялық пікірлер.
2. Тарихи дерек пен творчестволық қиял арақатынасы.
3. Тарихи романның негізгі және жазушының ойдан қосуы, ойдан шығаруы.
4. Әдеби шығамрашылығы тарихи, этнографиялық, фольклорлық материалдар.
5. Тарихи,этнографиялық фльклорлық материалдардың адам характерін ашудағы қызметі.

**8 апта**

**9-тақырып. Қазіргі прозадағы психологиялық талдау формалалры 2-сағ**

Қазіргі прозадағы психологиялық талдау формалары мен олардың көркемдік қызметі.Психологиялық талдаудың аналитикалық формасы:

1. ішкі монолог
2. кейіпкер бітімі
3. кейіпкерлердің ойы мен сезіміне авторлық сипаттама
4. іс-әрекет, қимыл арқылы көрсету
5. психологиялық талдаудағы аналитикалық және синтетикалық форма арақатынасы

**9 апта**

**10-тақырып.Қазіргі қазақ повестеріндегі заман шындығы 2-сағ**

1. Өмір шындығын ашу
2. Идеяның деңгейі
3. Кейіпкердің әлеуметтік белсеңділігі
4. Рухани әлемнің байлығы
5. Қазіргі қазақ повестеріндегі әдеби тартыстың түрі мен қызметі

**10 апта**

**11-тақырып. Қазақ фантастикасының мәселелері. 2-сағ**

1. Қазақ фантастикасы: кеше мен бүгін.
2. Фольклор мен жазба әдебиеттегі фантастика.
3. Фантастиканың басты белгілері.
4. Фантаст-қаламгерлер мұрасы.
5. Фантастикалық әдебиеттің зерттелуі.

 **11 апта**

**12-тақырып.Көркем шығарма және ұлттық характер 2-сағ**

1. Ұлттық сөз өнері.
2. Көркем стильдік ізденістер.
3. Көркем шығарма және оның басты белгілері.
4. Көркем шығармадағы өмір шындығы.
5. Көркем туынды.Ұлттық болмыс және характер.

**12 апта**

**13-тақырып. Аударма және көркем туынды табиғаты 1-сағ**

1. Аударма өнері.
2. Аударма мектебі:қалыптасуы мен дамуы.
3. Қазақ көркем аудармалалары: басты белгі, ерекшеліктері.
4. Аударма әлемінің халықтар байланысындағы әсері.
5. Аударма ісіндегі дәлдік, көркемдік қырлары.

 **12 апта**

**14-тақырып. Балалар әдебиеті және уақыт тынысы 1-сағ**

1. Балалар әдебиеті және ұлт мұраты.
2. Балалар әдебиеті және халық мұрасы
3. Бала тәрбиесі және білім-ғылым орны.
4. Балалар өміріндегі білім-ғылым орны.
5. Қазақ қаламгерлері балалар туралы.

 **13 апта**

**15-тақырып. Драматургия: дамуы мен ерекшкліктері 1-сағ**

1. Драматургия жанры.Табиғаты мен тақырып аясы.
2. Театр өнері.Тарихы мен даму бел-белестері
3. Театр және қойылым.
4. Сахна өнері және репертуар мәселесі.
5. Қазіргі қазақ драматургиясы.

**2 аралық бақылау. 14 апта, 2 сағат.**

 **14 апта**

**16-тақырып. Әдебиеттану: зерттеу мен зерделу 1-сағ**

1. Әдебиеттану: мақсаты мен мұраты.
2. Әдебиеттану існдегі ғылыми зерттеулер.
3. Әдеби сын.Көркем сын өнеріндегі үлгілер.
4. Әдебиеттанудағы зерттеу жүйесі.
5. Әдебиеттану ісінің көкейкесті міндеттері.

**15 апта**

**17-тақырып. Әдеби сын және эстетика 1-сағ**

1. Әдеби сын табиғаты.Сын мұраты және жауапкершілік.
2. Көркем сын және шығармашылық еңбек.
3. Әдеби сын және сыншылық қабілет, қасиеттер.
4. Әдеби сын және эстетика.
5. Көркем сынның келелі мәселелері.

**15 апта**

**18-тақырып. Заман және сатира 1-сағ**

1. Сатира мұраты.Өзіндік белгі, сипаттары.
2. Сатираның қоғамдық орны.
3. Сатираның қоғам, кезең, адам әлемін көрсетудегі маңызы.
4. Сатира сарбаздары.Басты еңбектер.
5. Баспасөздегі сын-сықақ бұрыштары.

**Аралық бақылау сұрақтары**

(Аралық бақылау жазбаша формада өткізіледі)

 **№1 Аралық бақылау**

 **Берілуі 6-апта, орындалуы-7 апта**

1. Қазіргі қазақ әдебиетінің даму бағыттары
2. Қазіргі әдебиеттегі басты тақырыптар
3. Ақындық тұлға және лирикалық қаһарман
4. Қазақтың тарихи прозасы
5. Ә. Кекілбаевтың тарихи романдары
6. М Мағауин прозасындағы тарихи тұлға мәселесі
7. Р. Тоқтаровтың «Абайдың жұмбағы» туындысы
8. Қазіргі қазақ романдарының идеялық-эстетикалық нысаны
9. Қазіргі дәуірдегі деректі прозаның ерекшеліктері
10. Қазіргі қазақ дрматургиясының көтерген мәселелрі
11. Драмадағы тартыс және конфликт

 **№2 Аралық бақылау**

 **Берілуі 13- апта, орындалуы 14- апта**

1. Философиялық лириканың ерекшеліктері
2. Т. Медетбек поэзиясындағы түрікшілдік сарын
3. Қазіргі әдеби процесс және сын
4. З. Серікқалиевтің сыншылдық ой-пікірлері
5. С.Жұмабектің «Сын әуені» туындысы
6. Қазіргі қазақ лирикасының ұлттық сипаты
7. Қазіргі жас қаламгерлер шығармашылығы
8. Бүгін прозаның бағыт бағдары
9. Қазіргі қазақ поэмалалрының көркемдік ерекшеліктері
10. К. Ахметованың ақындық шеберлігі
11. А. Айтұлының поэмалары
12. Қазіргі қазақ әдебиетінің даму белестері
13. Қазақ қаламгерлерінің әлем әдебиетіндегі орны
14. Тәуелсіздік және қазіргі әдеби процесс

**СӨЖ тапсырмалары:**

1. Тәуелсіздік және әдебиет
2. Қазіргі қазақ әдебиетінің даму бағыттары
3. Қазақ поэзиясындағы ұлттық мұраттар
4. Көркем прозаның даму ерекшеліктері
5. Драма жанрындағы ізденіс арналары
6. Әдебиеттану мен сынның басты белгілері
7. Әдеби сын және руханият мұраты
8. Ұлттық сөз өнерінің даму кезеңдері
9. Ә. Нұрпейісовтың «Соңғы парыз» романының жаңашылдық сипаты
10. Р. Тоқтаровтың «Абайдың жұмбағы» роман-хамсасының көркемдік құндылықтары
11. Ш. Мұртазаның «Ай мен Айша» туындысының өзіндік өзгешеліктері
12. М. Мағауин және «Мен» диологиясы
13. О. Сүлейменов поэзиясындағы ғаламдық сипат
14. М. Шаханов поэзиясының жаңашылдығы
15. Н. Оразалин өлеңдеріндегі өмір-уақыт әуендері

**СОӨЖ тапсырмалары:**

1.Т. Медетбек поэзиясы

2.Ә. Кекілбаев және «Абылай хан» драмасы

3.Д. Исабек және «Ескерткіш» мәні

4.Қ. Ысқақ және «Жас қимақ» сипаты

5.Т. Ахметжан «О Дүниенің қонағы» жиғандағы тағдыр.

6.И. Ғайып және «Алтын ажал»

7.Қазіргі кезең және балалар әдебиеті

8.Сатира женры және уақыт үні

9.Көркем аударма және көркемдік таным

10.Жас қаламгерлер: ізденіс пен іркіліс

11. Р.Мұқанова әңгімелерінің поэтикасы

12.Қ. Ысқақов прозасындағы замана мәселелері

13.Поэтикалық мәтіннің ұлттық поэзиядағы көрінісі

14.Қазақ әдебиеті-ұлт руханиятының құрамдас бөлігі

15.Жас қаламгерлер шығармашылығы

1. С. Жұмабек және қазақ әдеби сыны
2. Қазіргі қазақ драматургиясындағы ізденіс іздері
3. Қазақ парозасындағы адамтану мәселесі
4. Қазақ әңгімесіндегі ел-жер тағдыры
5. Сөз өнерінің ұлттық сипаты
6. Қ. Ысқақовтың «Ақсу-жер жанаты» романы

**Емтиханға арналған жалпылама сұрақтар:**

1. Уақыт және әдебиет
2. Тәуелсіздік және руханият
3. Қазақ поэзиясы және ұлттық идея
4. Көркем проза және дәуір шындығы
5. Драма жанры және қойылым
6. Әдебиеттану: зерттеу мен зерделу
7. Әдеби сын және ұлт мұраты
8. 1990-2000 жылдар аралығындағы әдеби процесс
9. Ә. Нұрпейісов және «Соңғы парыз» романы
10. Қ. Жұмаділов және «Дарабоз» дилогиясы
11. Р. Тоқтаровтың «Абайдың жұмбағы» романының көркемдік ерекшеліктері
12. Ш. Мұртаза және «Ай мен Айша» туындысы
13. З. Қабдоловтың «Менің Әуезовым» роман-эссесінің жазылу тарихы туралы
14. М. Мағауиннің «Мен» атты мемуарлық диологиясы және уақыт бедері
15. Д. Досжан шығармашылығындағы тарих пен таным мәселесі
16. Б. Нұржеке әңгімелеріндегі әйел бейнесі
17. Т. Нұрмағамбетов хикаяттарындағы ел-жер көріністері
18. Б. Мұқай және «Өмірзая» туындысы
19. М. Байғұт және «Киік оты» хикаяты
20. Д. Әшімханұлының «Самырсын сазы» кітабының көркемдік-стильдік ізденістері
21. М. Шаханов және «Жаңа қазақтар» жыр жинағының көркемдік мәні
22. Т. Медетбек және қазақ өлеңі
23. Ұ. Есдаулет және ұлтық лирика
24. Н. Айтұлының уақыт, дәуір туралы өлең жырлары
25. М. Әлімбаев және рухани тағлиматтар
26. Т. Молдағалиев және өмір өрнектері
27. Қ. Мырза-Әлидің көптомдықтары
28. О. Сүлейменов және уақыт тынысы
29. Ф. Оңғарсыныованың лирикалары
30. К. Ахметованың ақындығы
31. Т. Медетбек өлеңдеріндегі ұлттық сарындар
32. Жастар поэзиясы және уақыт
33. Аударма өнері және әдебиет
34. Ұлттық сатира және заман
35. «Орар кітапханасы»: мәні мен маңызы
36. О Бөкеевтің көркемдік әлемі
37. Ш. Мұртазаның «Қызыл жебе» романыныдағы тарихи және көркемдік шешім
38. Қазіргі балалар әдебиеті
39. Бүгінгі драмадағы дәстүр тағылымы
40. Қ. Ысқақов- драматург
41. Қ Жұмаділов повестерінің көркмдік сипаты
42. С. Мұратбеков прозасындағы табиғат суреттері
43. С. Шаймерденов повесіндегі рухани өмір шындығы
44. М.Мағауин повестеріндегі баяндау компонентері
45. Ә. Нұршайықов прозасы
46. З. Қабдоловтың эсселері
47. Қазіргі қазақ әдебиетінің сыны
48. С. Жүнісовтың драматургиясы
49. Т. Әдбіков прозасы
50. Т. Нұрмағамбетов әңгімелеріндегі ұлттық мінез көрінісі
51. Б. Нұржекеев прозасындағы замандас бейнесі
52. Ә. Кекілбаев шығармашылығындағы тарихи тұлғалар бейнесі
53. «Қаһар» романының тарихи-фольклордық негізі
54. Қазіргі қазақ сатирасы
55. Қ. Ысқақов прозасындағы замана мәселелері
56. Қазіргі қазақ прозасындағы Ұ.О.С туралы деректілік пен көркемдік шешім
57. Лирикадағы теңеудің көркемдік қызметі
58. Қазіргі поэзиядағы лирикалық «Мен» проблемасы
59. Ә. Нұрпейісовтың «Соңғы парыз» романындағы портрет
60. Мырзалиев өлеңдерінің ұйқасы
61. Қазіргі қазақ драматургиясындағы Ұ.О.С. тақырыбы
62. Қазіргі прозадағы психологиялық талдау
63. Майдангер ақындар ығармашылығындағы Ұ.О.С. тақырыбы
64. Д. Исабеков әңгімелеріндегі тіл көркемділігі
65. «Қаһар» романының фольклорлық негізі
66. Қазақ әдебиетіндегі лирикалық проза сипаты
67. М. Шахановтың ақындық шеберлігі
68. «Аласапырандағы» тарихи өмір ерекшелігі
69. Р. Бердібаев тарихи роман жанры хақыда
70. Қазіргі әдебиеттану ғылымының жай-күйі
71. Қазіргі поэзия жанры
72. М. Әлімбай және балалар әдебиеті

**Әдебиеттер тізімі:**

1. **Негізгі әдебиет**
2. Қабдолов З. Сөз өнері-Алматы: Санат, 1997.
3. Кәкішев Т. Қазақ әдебиеті сынының тарихы-Алматы: Санат, 1994.
4. Дәдебаев Ж. Өмір шындығы және көркемдік шешім-Алматы: Ғылым, 1991.
5. Дәдебаев Ж. Қазіргі қазақ әдебиеті-Алматы: Қазақ университеті, 2002.
6. Дәдебаев Ж. Жазушы еңбегі-Алматы: Қазақ университеті, 2001.
7. Ергөбек Қ. Арыстар мен ағыстар-Алматы: Мектеп, 2004.
8. Асылбекұлы С. Қазақ повесі – Алматы, 2008.
9. **Қосымша әдебиет**
10. Қирабаев С. Кеңес дәуіріндегі қазақ әдебиеті. -Алматы: Санат, 1999.
11. Майтанов Б. Қазақ романы және психологиялық талдау. -Алматы: Санат, 1996.
12. Әбдезұлы Қ. Қазақ прозасы және ұлттық идея. -Алматы: Қазақ университеті, 2005.
13. Тұрысбек Р. Ар айнасы. -Алматы: Қазақ университеті, 2004.
14. Майтанов Б. Сын өнері. – Алматы: Жазушы. 2001.
15. Жұмыбек С. Сын әуені. - Алматы: Жазушы 2003.
16. Серікқалиев З. Алтын жамбы. – Алматы: Жазушы. 2002

1 Байтұрсынов А. Әдебиет танытқыш. – Алматы: Жалын, 2001. – 464 б.

2 Ахметов З. Поэзия шыңы – даналық. – Астана: Елорда, 2002. – 408 б.

3 Қабдолов З. Сөз өнері. – Алматы: Қазақ университеті, 1992. – 352 б.

4 Кирабаев С. Ұлт тәуелсіздігі және әдебиет // Зерттеулер мен мақалалар. – Алматы: Ғылым, 2001. – 448 б.

5 Қасқабасов С. Жаназық. – Алматы: Ғылым, 2002. – 380 б.

6 Елеукенов Ш. Қазақ әдебиеті тәуелсіздік кезеңінде. – Алматы: Алатау, 2006. – 352 б.

7 Келімбетов Н. Көркемдік дәстүр жалғастығы. – Астана: Елорда, 2000. – 288 б.

8 Нургали Р. Проблема жанров казахской советской драматургии: Автореф. д-ра филол. наук: 10.01.02. – Алма-Ата, 1982. – 50 с.

9 Қыраубаева А. Ғасырлар мұрасы. – Алматы: Мектеп, 1988. –163 б.

10 Шапай Т. Ой түбінде жатқан сөз: Әдеби-сын мақалалар. – Алматы: Жазушы, 1989. – 192 б.

11 Майтанов Б. Сөз сыны. – Алматы: Жазушы, 2006. – 230 б.

12 Исмакова А.С. Поэтика казахской художественной прозы начала XХ века (тематика, жанр, стиль): Автореф. д-ра филол. наук: 10.01.08. – Алматы, 1998. – 60 с.

13 Современный философский словарь. – Бишкек: Одиссей, 1990. – 610 с.

14 Қайырбеков Ғ. Мемлекетім менің // Қазақ әдебиеті. – 1996. – 17 желтоқсан.

15 Салықбай Г. Аспандағы аңсарым. – Алматы: Жазушы, 2001. – 192 б.

16 Алдияр Б. Өмір өзен. – Алматы: Жазушы, 2005. – 117 б.

17 Берікқажыұлы Д. Көңіл құпиясы. – Алматы: Жазушы, 2006. – 156 б.

18 Мәукенұлы Н. Жоғалды күн, жоғалды ай, жоғалды жыл. – Алматы: Сөздік-Словарь, 2004. – 364 б.

19 Нұржан С. Таң қауызын жарғанда: 3 томдық. – Алматы: Үш қиян, 2002. – 1 т. – 352 б.

20 Әбілов А. Көркем прозадағы ырғақ // СДУ: Хабаршысы. – 2007. – № 4. – 52 б.

21 Жұмабаев М. Шығармалары. – Алматы: Жазушы, 1992. – 307 б.

22 Казарин Ю.В. Филологический анализ поэтического текста: Учебник для вузов. – М: Академический проект, 2004. – 432с.

23 Әбдікәкімов Т. Ақшам хаттары: Жалын, 1993 – 192 б.

24 Мырза Әли Қ. Өлеңдер мен поэмалар // Үш томдық шығармалар жинағы. – Алматы: Жазушы, 1989. – 2 т. – 432 б.

25.Қазақ прозасы. Хрестоматия, 2-3 т. – Алматы, 2001.

26.Мырза Әли Қ. Жазмыш. – Алматы, 2004.

27. Ахтанов Т. Махаббат мұңы. Таңдамалы шығ. Жин. – Алматы, 2005.

28.

**Электрондық оқулықтарға қажетті сайттар:**

**http://**[**www.infoliolib.l/info/**](http://www.infoliolib.l/info/)

**http://www.openj-gate.org** /

**http:/**[**www.rubricon.com**](http://www.rubricon.com/)– **РУБРИКОН**

**Қазақ Ұлттық университеті кітапханасындағы қажетті еңбектер:**

**1. 894.342(с)-1**

 **А32**

**Айтұлы, Н. Бөрітостаған: өлеңдер, толғаулар, поэмалар** / Несіпбек Айтұлы.- Алматы: ҚАЗақпарат, 2007.- 329, [6] б.

**2. 894.342(с)-1**

 **А32**

**Айтхожа, М. Тобылғы бүрлегенде: өлеңдер мен поэмалар** / Марфуға Айтхожа.- Алматы: Жазушы, 2008.- 286, [2] б.- (Қазіргі қазақ поэзиясы).

**3. 894.342(с)**

 **А94**

**Ахметов, З.А. Таңдамалы**/ Зәки Ахметұлы Ахметов.- Алматы: Ана тілі, 2008.- (Мерейтойлық әдебиеттер.).

**4. 894.342(с)-1**

 **А97**

**Ашықбаев, Е. Қобыландының қонысы: өлеңдер мен поэма** / Ертай Ашықбаев.- Алматы: Жазушы, 2008.- 157, [3] б.- (Көркем әдебиет. Поэзия).

**5. 894.342(с)-3**

 **Ә38**

**Әймен, И. Ақ шағалам: әңгіме-новеллалар аңыз әфсаналар** / Игілік Әймен.- Алматы: Жазушы, 2008.- 238, [2] б.- (Көркем әдебиет. Проза).

**6. 894.342(с)-3**

 **Ә54**

**Әлпейісов, Т. Көкшұбардың тұяғы: повестер мен әңгімелер** / Тұрсынғазы Әлпейісов.- Алматы: Жазушы, 2008.- 206, [2] б.- (Көркем әдебиет. Проза).

**7. 894.342(с)**

 **Ә 82**

**Әуезов, М.О. Шығармаларының елу томдық толық жинағы**/ Мұхтар Омарханұлы Әуезов; ҚР білім және ғылым м-гі, М. О. Әуезов атын. әдеб. және өнер ин-ты, "Әуезов үйі" ғылыми-мәдени орталығы.- Алматы: Жібек жолы, 2008.

**8. 894.342(с)-1**

 **Ә96**

**Әшірбаев, Б. Қоңыр әуен: өлеңдер** / Бекжан Әшірбаев.- Алматы: Жазушы, 2008.- 110, [2] б.- (Көркем әдебиет. Поэзия).

**9. 894.342(с)-3**

 **Б17**

**Байғұт, М. Салқын масақ: повестер мен әңгімелер** / Мархабат Байғұт.- Алматы: Жазушы, 2008.- 271, [1] б.- (Көркем әдебиет. Проза).

**10. 894.342(с)**

 **Б 38**

 **Бейісқұлов, Т. Бес томдық жинағы**/ Тоқтар Бейісқұлов.- Алматы: Тоғанай Т, 2008.

**11. 894.342(с)**

 **Б38**

 **Бейісқұлов, Т. Бес томдық жинағы/** Тоқтар Бейісқұлов.- Алматы: Тоғанай Т, 2008.

**12. 894.342(с)-1**

 **Ж19**

 **Жайлыбай, Ғ. Ардакүрең: өлеңдер** / Ғалым Жайлыбай.- Алматы: Қайнар, 2008.- 286, [2] б.- **13. 894.342(с)-1**

 **Ж21**

 **Жақып, Б. Қызыл қайың: өлеңдер, балладалар, поэмалар** / Бауыржан Жақып.- Алматы: Жазушы, 2008.- 214, [2] б.- (Көркем әдебиет. Поэзия).

**14. 894.342(с)-3**

 **Ж82**

**Жұртбай, Т.Қ. Қар астындағы көбелек: роман-хикая, хикаяттар** / Тұрсын Құдакелдіұлы Жұртбай.- Алматы: Қайнар, 2008.- 318, [2] б.

**15. 894.342.09**

 **Қ17**

**Қазақ әдебиетінің тарихы: 10 томдық** / ҚР білім және ғылым м-гі, ҚР мәдениет және ақпарат м-гі, М. О. Әуезов атын. әдеб. және өнер ин-ты; жауапты ред. А. Егеубаев, Ж. Ысмағұлов.- Алматы: ҚАЗақпарат, 2005.- (Мәдени мұра).

**16 . 894.342(с)-3**

 **Қ34**

 **Қанахин, Ө. Құдірет: роман** / Өтебай Қанахин.- Алматы: Қазақстан, 2008.- 367, [1] б.- (Мирас).

**17. 894.342(с)-4**

 **Қ69**

**Қошым-Ноғай, Б.С. Көзайым көңіл: мақалалар, журналистік жазбалар, сұхбаттар** / Байбота Серікбай ұлы Қошым-Ноғай.- Алматы: ҚАЗақпарат, 2008.- 157, [3] б.

**18. 894.342(с)-3**

 **М36**

**Мәмесейіт, Т. Тау: хикаяттар** / Тұрлыбек Мәмесейіт.- Алматы: Жазушы, 2008.- 319, [1] б.- (Көркем әдебиет. Проза).

**19. 894.342.09**

 **М37**

**Мәуленов, А.А. Қазіргі прозадағы мифтік-аңыздық қолданыс: моногр.** / Алмасбек Анықбекұлы Мәуленов.- Алматы: Қазығұрт, 2008.- 181, [3] б.

**20. 894.342(с)-3**

 **М41**

**Мекебаев, А. Құпия қойма: роман, хикаят** / Адам Мекебаев.- Алматы: Жазушы, 2008.- 286, [2] б.- (Көркем әдебиет. Проза).

**21. 894.342(с)-1**

 **М66**

 **Молдағалиев, Т. Қар жауып тұр: өлеңдер /** Тұманбай Молдағалиев.- Алматы: Жазушы, 2008.- 247,

 **22. 894.342(с)**

 **М83**

**Мұқаи, Б. Таңдамалы шығармалар**/ Баққожа Мұқаи.- Алматы: Ана тілі, 2008.

 **М84**

**23.**

 **Мұқанова, Р. Шатыр астындағы Мен: әңгімелер мен драма** / Роза Мұқанова.- Алматы: Жазушы,

2008.- 285, [1] б.- (Көркем әдебиет. Проза).

**24. 894.342(с)-3**

 **М84**

 **Мұртаза, Ш. Бір кем дүние: ойтолғау** / Шерхан Мұртаза.- Алматы: Жазушы, 2008.- 174, [2] б.

**25. 894.342(с)-13**

 **М91**

**Мырза Әли, Қ. Егізжолдар: нақылнама /** Қадыр Мырза Әли.- Алматы: Жазушы, 2008.- 317, [1] б.- (Қазіргі қазақ поэзиясы).

**26. 894.342(с)-3**

 **Н86**

 **Нұрғали, О. Биіктегі сұлулық: әңгімелер мен хикаят** / Ораз Нұрғали.- Алматы: Жазушы, 2008.-

 **27. 894.342(с)-3**

 **Т21**

**Тарази, Ә. Мұстафа Шоқай: роман /** Әкім Тарази.- Алматы: Жазушы, 2008.- 383, [1] б.- (Қазіргі қазақ прозасы).

 **28. 894.342(с)**

 **Т52**

**Тоқаев, К. Таңдамалы/** Кемел Тоқаев.- Алматы: Ана тілі, 2008.

**29. 894.342(с)-3**

 **Т87**

 **Түменбай, Қ. Ағаш ескерткіш: хикаяттар мен әңгімелер** / Қуандық Түменбай.- Алматы: Жазушы,

  **894.342(с)-1**

**Ж81**

**30.Жұмағалиев, Қ. Ақ тайлақ**: өлеңдер, балладалар, поэмалар / Қайрат Жұмағалиев.- Алматы: **894.342(с)-3**

**Т16**

**31.Талаптан, А. Мұң**: хикаяттар мен әңгімелер / Ахметжан Талаптан.- Алматы: ҚАЗақпарат, 2003.-

**32.894.342(с)-3**

**Т24**

**Тауасаров, Ә. Аққу әні**: әңгімелер, хикаяттар, интермедиялар, монологтар, скетчтер

**33.894.342(с)-3**

**Ш76**

**Шойбекова, Г. Өмір сүру ережесі**: әңгімелер мен повестер / Гүлзат Шойбекова.- Алматы: Құс жолы, 2008.-

**34.891.71.09(02)**

**Д421**

**Джолдасбекова, Б.У. Проза русских писателей Казахстана**: учеб. пособие / Баян Умирбековна Джолдасбекова; КазНУ им. аль-Фараби.- Алматы: Қазақ ун-ті, 2007

**Оқуға міндетті әдебиеттер**

**А.Құнанбаевтың Қара сөздерін**

**Ш.Құдайбердиевтің «Ұмтылғанның жазбалары»**

**О. Бөкей «Атау кере» романы**

**А.С.Пушкиннің «Пиковая дама»**

**У. Шекспир «Гамлет» трагедиясы**